open-index/open-wikipedia-markdown huggingface dataset:
ചെറോക്കി ദേശീയ വനം

**ചെറോക്കി ദേശീയ വനം** അമേരിക്കൻ ഐക്യനാടുകളിലെ ടെന്നസി, വടക്കൻ കരോലിന എന്നിവിടങ്ങളിൽ സ്ഥിതി ചെയ്യുന്ന ഒരു യു.എസ്. ദേശീയ വനമാണ്. ഇത് 1920 ജൂൺ 14-നാണ് ഇത് സൃഷ്ടിക്കപ്പെട്ടത്. യു.എസ്. ഫോറസ്റ്റ് സർവീസ് ആണ് ഈ വനമേഖലയെ പരിപാലിക്കുന്നതും നിയന്ത്രിക്കുന്നതും. ഇത് ഏകദേശം 655,598 ഏക്കർ (2,653.11 ചതുരശ്ര കിലോമീറ്റർ) ഭൂപ്രദേശത്തെ ഉൾക്കൊള്ളുന്നു. 

## സ്ഥാനം
ടെന്നസിയിലെ ക്ലീവ്‌ലാൻഡിലാണ് ചെറോക്കി ദേശീയ വനത്തിൻറെ ആസ്ഥാനം സ്ഥിതിചെയ്യുത്. കൂടുതലും കിഴക്കൻ ടെന്നസിക്കുള്ളിലായി സ്ഥിതിചെയ്യുന്ന ചെറോക്കി ദേശീയ വനം, വടക്കൻ കരോലിനയുടെ അതിർത്തിയിലുടനീളം വ്യാപിച്ച്, ഗ്രേറ്റ് സ്മോക്കി മൗണ്ടൻസ് ദേശീയോദ്യാനം, കോപ്പർ ബേസിൻ എന്നിവിടങ്ങളിലെ ഭാഗങ്ങൾ ഒഴികെയുള്ള മുഴുവൻ അതിർത്തി പ്രദേശങ്ങളേയും ഉൾക്കൊള്ളുന്നു. രണ്ട് വ്യത്യസ്ത വിഭാഗങ്ങളുള്ള ചെറോക്കി ദേശീയ വനത്തിൻറെ ഒരു വിഭാഗം ഗ്രേറ്റ് സ്മോക്കി മൗണ്ടൻസ് ദേശീയോദ്യാനത്തിന് വടക്കുകിഴക്കായുള്ള ഒരു വടക്കൻ പ്രദേശവും മറ്റൊന്ന് സ്മോക്കീസിന്റെ തെക്കുപടിഞ്ഞാറായി തെക്ക് ഭാഗവുമാണ്.

ഒക്കോയി നദി (1996 ഒളിമ്പിക് വൈറ്റ് വാട്ടർ ഇവന്റുകളുടെ സ്ഥലം) അപ്പലാച്ചിയൻ നാഷണൽ സീനിക് ട്രെയിലിൻറെ 150 മൈൽ (240 കിലോമീറ്റർ); സിറ്റിക്കോ ക്രീക്ക് വൈൽഡേർനസ്; ബിഗ് ഫ്രോഗ് വൈൽഡർനസിൻറെ പരിധിയിലുള്ള ബിഗ് ഫ്രോഗ് മൗണ്ടൻ എന്നിവ പോലുള്ള ശ്രദ്ധേയമായ സ്ഥലങ്ങൾ ഉൾക്കൊണ്ടിരിക്കുന്ന ഈ ദേശീയ വനം ടെന്നസി വാലി അതോറിറ്റി വടൗഗ റിസർവോയർ, വിൽബർ റിസർവോയർ എന്നിവയെ ചുറ്റിയാണ് സ്ഥിതിചെയ്യുന്നത്.

ടെന്നസിയിലെ പത്ത് കൗണ്ടികളുടെയും വടക്കൻ കരോലിനയിലെ ഒരു കൗണ്ടിയുടെയും ഭാഗങ്ങളിലായാണ് വനം സ്ഥിതി ചെയ്യുന്നത്. വനമേഖലയുടെ പ്രാദേശിക വലിപ്പത്തിൻറെ അവരോഹണക്രമത്തിൽ ടെന്നസിയിലെ പോക്ക്, മൺറോ, കാർട്ടർ, യൂണിക്കോയ്, കോക്കെ, ജോൺസൺ, ഗ്രീൻ, സള്ളിവൻ, വാഷിംഗ്ടൺ, മക്മിൻ എന്നീ കൗണ്ടികളിലും വടക്കൻ  കരോലിനയിലെ ആഷെ കൗണ്ടിയിലുമാണ് ഈ വനം സ്ഥിതിചെയ്യുന്നത്.

## അവലംബം

വർഗ്ഗം:അമേരിക്കൻ ഐക്യനാടുകളിലെ ദേശീയ വനങ്ങൾ
അസിസ്റ്റന്റ് പോലീസ് സൂപ്രണ്ട്

**അസിസ്റ്റന്റ് സൂപ്രണ്ട്**, അല്ലെങ്കിൽ **അസിസ്റ്റന്റ് പോലീസ് സൂപ്രണ്ട്** അഥവാ **അസിസ്റ്റന്റ് സൂപ്രണ്ട് ഓഫ് പോലീസ്** (A.S.P) (English: *Assistant Superintendent of Police*) വിവിധ പോലീസ് സേനകളിൽ ഉപയോഗിക്കുന്ന ഒരു റാങ്ക് ആണ്.
അസിസ്റ്റന്റ് പോലീസ് സൂപ്രണ്ട് (**ASP**) ഇന്ത്യയിൽ ഇപ്പോഴും ഉപയോഗത്തിലുണ്ട്, ഈ റാങ്കിലുള്ള ഉദ്യോഗസ്ഥൻ ഇന്ത്യൻ പോലീസ് സർവീസിൽ നിന്നുള്ളയാളാണ്. എന്നിരുന്നാലും, അസിസ്റ്റന്റ് പോലീസ് സൂപ്രണ്ട് എന്നത് ഒരു പരിശീലന കാലയളവിൽ ലഭിക്കുന്ന റാങ്കാണ് (പ്രോബേഷണറി റാങ്ക്) (ഒരു IPS ഓഫീസറുടെ കരിയറിന്റെ രണ്ടാം വർഷം വരെ) കൂടാതെ ദേശീയ പോലീസ് അക്കാദമി യിൽ പരിശീലനത്തിലായിരിക്കുമ്പോൾ ഉദ്യോഗസ്ഥർക്കു എ.എസ്.പി റാങ്ക് ലഭിക്കും. 
എല്ലാ ഐ.പി.എസ് ഉദ്യോഗസ്ഥരും അസിസ്റ്റൻറ് പോലീസ് സൂപ്രണ്ട് (ASP) ആയാണ് ഔദ്യോഗിക ജീവിതം ആരംഭിക്കുന്നത്. സംസ്ഥാന കേഡർ അല്ലെങ്കിൽ സംസ്ഥാന സർവീസിലെ ഓഫീസർക്ക് ഈ റാങ്ക് വഹിക്കാനാകില്ല. ഈ റാങ്കിന് തുല്യമായ ഡെപ്യൂട്ടി പോലീസ് സൂപ്രണ്ട് (ഡി.വൈ.എസ്.പി) റാങ്ക് ആണ് സംസ്ഥാന പോലീസ് സർവീസ് ലെ ഉദ്യോഗസ്ഥർക്ക് ലഭിക്കുന്നത്.

അധികാര ശ്രേണിയിൽ എ.എസ്.പി റാങ്കും ഡി.വൈ.എസ്.പി റാങ്കും തുല്യമാണ്, എന്നിരുന്നാലും അസിസ്റ്റൻറ് പോലീസ് സൂപ്രണ്ട് എന്നത് ഒരു ഐപിഎസ് ഓഫീസർക്ക് ലഭിക്കുന്ന ആദ്യ റാങ്കും , ഡെപ്യൂട്ടി പോലീസ് സൂപ്രണ്ട് റാങ്ക് സംസ്ഥാന സർവ്വീസിലെ ഓഫീസർക്ക് പോലീസ് ഇൻസ്പെക്ടർ റാങ്കിൽ നിന്ന് പ്രൊമോഷൻ മുഖേനയും ആണ്. ചില സംസ്ഥാനങ്ങളിൽ ഡി.വൈ.എസ്.പി റാങ്കിലേക്ക് നേരിട്ട് നിയമനം ഉണ്ട്.

## ഇതും കാണുക

* പോലീസ് സൂപ്രണ്ട് (എസ്.പി)

* '''ഡെപ്യൂട്ടി പോലീസ് സൂപ്രണ്ട്'''  **(**ഡിവൈ.എസ്.പി)
*
*
*
*
*

* ഇന്ത്യയിലെ പോലീസ് റാങ്കുകളും ചിഹ്നങ്ങളും
* ഇന്ത്യൻ പോലീസ് സർവീസ്
* കേരള പോലീസ്
സ്കാനിറ്റൽസ് തടാകം

**സ്കാനിറ്റൽസ് തടാകം** അമേരിക്കൻ ഐക്യനാടുകളിലെ ന്യൂയോർക്ക് സംസ്ഥാനത്തിൻ മധ്യമേഖലയിൽ സ്ഥിതിചെയ്യുന്ന ഫിംഗർ തടാകങ്ങളിലൊന്നാണ്. പ്രാദേശിക ഇറോക്വോയൻ ഭാഷകളിലൊന്നിൽ നീണ്ട തടാകം എന്നാണ് സ്കാനേറ്റൽസ് എന്ന പേരിന്റെ അർത്ഥം. തടാകത്തിന്റെ ഉയരം (863.27 അടി അല്ലെങ്കിൽ 263.12 മീറ്റർ) മറ്റ് ഫിംഗർ തടാകങ്ങളേക്കാൾ ഉയരം കൂടുതലായതിനാൽ ഈ തടാകത്തെ ചിലപ്പോൾ "റൂഫ് ഗാർഡൻ ഓഫ് ലേക്ക്" എന്ന് വിളിക്കാറുണ്ട്. അമേരിക്കൻ ഐക്യനാടുകളിലെ ഏറ്റവും വൃത്തിയുള്ള തടാകങ്ങളിൽ ഒന്നാണിത്.

ഇതിന് 16 മൈൽ (26 കിലോമീറ്റർ) നീളവും (17 മൈൽ അല്ലെങ്കിൽ തടാകത്തിൻ്റെ തെക്കേയറ്റത്തുള്ള ചതുപ്പുകൾ ഉൾപ്പെടെ 27 കിലോമീറ്റർ നീളവും) ശരാശരി 0.75 മൈൽ (1.21 കി.മീ) വീതിയും 13.6 ചതുരശ്ര മൈൽ (35 ചതുരശ്ര കിലോമീറ്റർ) വിസ്തീർണ്ണവുമുണ്ട്. തടാകത്തിന്റെ പരമാവധി ആഴം 315 അടി (96 മീറ്റർ) ആണ്. തടാകത്തിലെ ജലം വടക്കോട്ട് സ്കാനിറ്റൽസ് ക്രീക്ക് വഴി ഒഴുകി സെനെക നദിയിലേക്ക് എത്തുന്നു.

ഫിംഗർ തടാകങ്ങളിൽ ഏറ്റവും വൃത്തിയുള്ള ഇതിലെ ജലം വളരെ ശുദ്ധവും സിറാക്കൂസ് നഗരവും മറ്റ് മുനിസിപ്പാലിറ്റികളും ഫിൽട്ടർ ചെയ്യാതെ ഉപയോഗിക്കുന്നതുമാണ്. തടാകത്തിന്റെ ഗുണനിലവാരം സംരക്ഷിക്കുന്നതിനായി സിറാക്കൂസ് നഗരം പ്രതിവർഷം ഏകദേശം $2.3 ദശലക്ഷം ചെലവഴിക്കുന്നു, മറ്റ് ഫിംഗർ തടാകങ്ങളെ അപേക്ഷിച്ച് താരതമ്യേന ചെറുതായ ഇതിന്റെ നീർത്തടത്തിലെ 2600 ഭൂസ്വത്തുകളിൽ പതിനാറ് പേർ (സാധാരണയായി വർഷത്തിൽ രണ്ടുതവണ) പരിശോധിക്കുന്നു. വില്യം ഹെൻറി സെവാർഡ് ഇതിനെ "ലോകത്തിലെ ഏറ്റവും മനോഹരമായ ജലാശയം" എന്ന് വിളിച്ചു.

## വിവരണം
സ്കാനിറ്റൽസ് തടാകത്തിൻ്റെ തീരങ്ങൾ ഒനോണ്ടാഗ, കയുഗ, കോർട്ട്‌ലാൻഡ് എന്നീ മൂന്ന് കൗണ്ടികളിലാണ്. ഏകദേശം 2,450 ജനസംഖ്യയുള്ള സ്കാനിറ്റൽസ് ഗ്രാമം തടാകത്തിന്റെ വടക്കേയറ്റത്ത് ഒനോണ്ടാഗ കൗണ്ടിയിലാണ് 1881-ൽ വേനൽക്കാല കോട്ടേജുകൾ പ്രത്യക്ഷപ്പെട്ട തടാകത്തിനു ചുറ്റുമുള്ള പ്രദേശത്തെ വസതികൾ 2002-ൽ 2000-ലധികമായി വർദ്ധിച്ചു. സാധാരണയായി പുതിയ വീടുകൾ ഇപ്പോൾ വേനൽക്കാല ഉപയോഗത്തേക്കാൾ വർഷം മുഴുവനും താമസിക്കുന്നതിനാണ് നിർമ്മിച്ചിരിക്കുന്നത്, കൂടാതെ നിരവധി വേനൽക്കാല കോട്ടേജുകൾ മാറ്റിസ്ഥാപിക്കപ്പെടുകയും ചെയ്യുന്നു. ഈ ടൂറിസ്റ്റ് കേന്ദ്രത്തിലെയും വേനൽക്കാല റിസോർട്ടിലെയും താൽക്കാലികവും കാലാനുസൃതവുമായ ജനസംഖ്യ ചുട് കൂടുതലുള്ള മാസങ്ങളിൽ വർദ്ധിക്കുന്നു.

## അവലംബം
സെനെക തടാകം

**സെനെക തടാകം** അമേരിക്കൻ ഐക്യനാടുകളിലെ സംസ്ഥാനമായ ന്യൂയോർക്കിലെ ഗ്ലേഷ്യൽ ഫിംഗർ തടാകങ്ങളിൽ ഏറ്റവും വലുതും കൂടാതെ സംസ്ഥാനത്തിനുള്ളിലെ ഏറ്റവും ആഴമേറിയ ഗ്ലേഷ്യൽ തടാകവുമാണ്. ലോകത്തിലെ ലേക്ക് ട്രൗട്ട് തലസ്ഥാനമായി പ്രമോട്ട് ചെയ്യപ്പെടുന്ന ഇത് നാഷണൽ ലേക് ട്രൗട്ട് ഡെർബിയ്ക്ക് ആതിഥേയത്വം വഹിക്കുകയും ചെയ്യുന്നു. തടാകത്തിൻറെ ആഴവും എളുപ്പത്തിലുള്ള പ്രവേശനമാർഗ്ഗവും കാരണം, സിംഗിൾ എലമെന്റ് ട്രാൻസ്‌ഡ്യൂസറുകൾ മുതൽ സങ്കീർണ്ണമായ സോണാർ അരേകളും സിസ്റ്റങ്ങളും വരെയുള്ള ഉപകരണങ്ങളുടെ പരിശോധനയ്ക്കും വിലയിരുത്തലിനും യു.എസ്. നേവി സെനെക തടാകം ഉപയോഗിക്കുന്നു. തദ്ദേശീയ അമേരിന്ത്യക്കാരുടെ സെനെക രാഷ്ട്രത്തിൽ നിന്നാണ് തടാകത്തിന് ഈ പേര് ലഭിച്ചത്. സെനെക തടാകത്തിന്റെ വടക്കേയറ്റത്ത്, ഹോബാർട്ട് ആൻറ് വില്യം സ്മിത്ത് കോളേജുകളുടെയും കോർണൽ യൂണിവേഴ്സിറ്റിയുടെ ഒരു ഡിവിഷനായ ന്യൂയോർക്ക് സ്റ്റേറ്റ് അഗ്രികൾച്ചറൽ എക്‌സ്പിരിമെന്റ് സ്റ്റേഷൻറേയൂും ആസ്ഥാനമായ ന്യൂയോർക്കിലെ ജനീവ നഗരം സ്ഥിതിചെയ്യുന്നു. തടാകത്തിന്റെ തെക്കേയറ്റത്ത് ഓട്ടോ റേസിംഗിനും (വാട്ട്കിൻസ് ഗ്ലെൻ ഇന്റർനാഷണൽ റേസ്ട്രാക്ക് ഹോസ്റ്റുചെയ്യുന്നു) വെള്ളച്ചാട്ടങ്ങൾക്കും പേരുകേട്ട ന്യൂയോർക്കിലെ വാറ്റ്കിൻസ് ഗ്ലെൻ ഗ്രാമം സ്ഥിതിചെയ്യുന്നു.

38 മൈൽ (61 കിലോമീറ്റർ) നീളമുള്ളതും ഫിംഗർ തടാകങ്ങളിൽ ഏറ്റവും നീളം കൂടിയ രണ്ടാമത്തെ തടാകവുമായ ഇതിലെ ജലത്തിൻറെ അളവ് 3.81 ക്യുബിക് മൈൽ (15.9 ക്യുബിക് മീറ്റർ) ആയി കണക്കാക്കപ്പെടുന്നു. ഇത് എല്ലാ ഫിംഗർ തടാകങ്ങളിലെയും മുഴുവൻ ജലത്തിൻറെ ഏകദേശം പകുതിയോളം വരും. തടാകത്തിൻറെ ശരാശരി ആഴം 291 അടിയും (89 മീറ്റർ), പരമാവധി ആഴം 618 അടിയും (188 മീറ്റർ), ഉപരിതല വിസ്തീർണ്ണം 66.9 ചതുരശ്ര മൈലും (173 ചതുരശ്ര കിലോമീറ്റർ) ആണ്.

## അവലംബം
ഒവാസ്‌കോ തടാകം

**ഒവാസ്‌കോ തടാകം**  അമേരിക്കൻ ഐക്യനാടുകളിലെ ന്യൂയോർക്ക് സംസ്ഥാനത്തെ ഫിംഗർ തടാകങ്ങളിൽ  വലിപ്പത്തിൽ ആറാമതും കിഴക്കേയറ്റത്തെ മൂന്നാമത്തേയും തടാകമാണ്. ഇത് കയുഗ നേഷൻറെ പരമ്പരാഗത പ്രദേശത്തിന്റെ ഭാഗമാണ്.

## ചരിത്രം
ഒവാസ്‌കോ തടാകത്തിന്റെ പേര് വെള്ളത്തിന് മുകളിലുള്ള പാലം എന്നർത്ഥം വരുന്ന ഇറോക്വോയിസ് പദമായ ദ്വാസ്-കോയിൽ നിന്നായിരിക്കാം ഉരുത്തിരിഞ്ഞത്. ഫ്ലോട്ടിംഗ് ബ്രിഡ്ജ് എന്നർത്ഥമുള്ള വാസ്-കോ എന്ന വാക്കിൽ നിന്നുമാകാം ഈ പേരിൻറെ ഉത്ഭവം. ഒനോണ്ടാഗയ്ക്കും സെനെക്കയ്ക്കും ഇടയിലാണ് കയുഗ പ്രദേശം കണ്ടെത്തിയത്. പതിനേഴാം നൂറ്റാണ്ടിന്റെ മധ്യത്തിൽ കയുഗയ്‌ക്കിടയിൽ ജെസ്യൂട്ടുകൾ മിഷനുകൾ സ്ഥാപിച്ചു. 1660-ൽ ഏകദേശം 1,500 കയുഗകൾ ഉണ്ടായിരുന്നു.

## അവലംബം
കാനഡൈസ് തടാകം

**കാനഡൈസ് തടാകം** പടിഞ്ഞാറൻ ന്യൂയോർക്കിലെ ഏറ്റവും ചെറിയ ഫിംഗർ തടാകമാണ്. റോച്ചസ്റ്റർ നഗരത്തിൽനിന്ന് ഏകദേശം 30 മൈൽ (48 കിലോമീറ്റർ) തെക്ക് ഭാഗത്തായിട്ടാണ് തടാകം സ്ഥിതി ചെയ്യുന്നത്. നീളമുള്ള തടാകം എന്നർത്ഥമുള്ള *ska-ne-a-dice* എന്ന ഇറോക്വോയിസ് പദത്തിൽ നിന്നാണ് ഈ പേര് ഉരുത്തിരിഞ്ഞത്.

കാനഡൈസ് തടാകത്തിന് മൂന്ന് മൈൽ (4.8 കിലോമീറ്റർ) നീളവും 0.3 മൈൽ (0.48 കിലോമീറ്റർ) വീതിയുമുണ്ട്. 649 ഏക്കർ (2.63 ചതുരശ്ര കിലോമീറ്റർ) വിസ്തൃതിയുള്ള തടാകത്തിൻറെ പരമാവധി ആഴം 95 അടി (29 മീറ്റർ) ആണ്. ഇതിന്റെ തീരത്തിന് 6.5 മൈൽ (10.5 കിലോമീറ്റർ) നീളമുണ്ട്.

## അവലംബം
ഈതൻ ഹോക്ക്

**ഏതൻ ഗ്രീൻ ഹോക്ക്** (ജനനം നവംബർ 6, 1970) ഒരു അമേരിക്കൻ നടനും എഴുത്തുകാരനും സംവിധായകനുമാണ്. നാല് അക്കാദമി അവാർഡുകൾക്കും രണ്ട് ഗോൾഡൻ ഗ്ലോബ് അവാർഡുകൾക്കും ഒരു ടോണി അവാർഡിനും നാമനിർദ്ദേശം ചെയ്യപ്പെട്ടിട്ടുണ്ട്.3 ഫീച്ചർ ഫിലിമുകളും, 3 ബ്രോഡ്‌വേ നാടകങ്ങളും കൂടാതെ മൂന്നു നോവലുകളും ഒരു ഗ്രാഫിക് നോവലും അദ്ദേഹം എഴുതിയിട്ടുണ്ട്. 1985 ലെ സയൻസ് ഫിക്ഷൻ ഫീച്ചർ *എക്സ്പ്ലോറേഴ്‌സിലൂടെയാണ്* അദ്ദേഹം തന്റെ സിനിമാ അരങ്ങേറ്റം നടത്തിയത്, 1989 ലെ നാടകമായ *[[ഡെഡ് പോയറ്റ്‌സ് സൊസൈറ്റി|ഡെഡ് പോയറ്റ്‌സ് സൊസൈറ്റിയിൽ]]* ഒരു തകർപ്പൻ പ്രത്യക്ഷപ്പെട്ടു. 1994-ലെ ജനറേഷൻ എക്‌സ് നാടകമായ *റിയാലിറ്റി ബൈറ്റ്‌സിൽ* അഭിനയിക്കുന്നതിന് മുമ്പ് അദ്ദേഹം വിവിധ സിനിമകളിൽ പ്രത്യക്ഷപ്പെട്ടു, അതിന് നിരൂപക പ്രശംസ ലഭിച്ചു. റിച്ചാർഡ് ലിങ്ക്‌ലേറ്ററിന്റെ *ബിഫോർ* ട്രൈലോജി: *ബിഫോർ സൺറൈസ്* (1995), *ബിഫോർ സൺസെറ്റ്* (2004), *ബിഫോർ മിഡ്‌നൈറ്റ്* (2013)  എന്നീ സിനിമകളാണ്‌ ഇദ്ദേഹത്തെ പ്രശസ്തിയുടെ കൊടുമുടിയിലേക്ക് ഉയർത്തിയത്
വർഗ്ഗം:ന്യൂയോർക്ക് യൂണിവേഴ്സിറ്റിയിലെ പൂർവ്വ വിദ്യാർത്ഥികൾ
വർഗ്ഗം:പുരുഷ ഫെമിനിസ്റ്റുകൾ
വർഗ്ഗം:അമേരിക്കൻ ചലച്ചിത്ര നടന്മാർ
വർഗ്ഗം:20-ആം നൂറ്റാണ്ടിലെ അമേരിക്കൻ നോവലിസ്റ്റുകൾ
വർഗ്ഗം:ജീവിച്ചിരിക്കുന്നവർ
വർഗ്ഗം:1970-ൽ ജനിച്ചവർ
ഡോക്ടർ ഹൂ

1963 മുതൽ ബിബിസി സംപ്രേക്ഷണം ചെയ്യുന്ന ഒരു ബ്രിട്ടീഷ് സയൻസ്-ഫിക്ഷൻ ടെലിവിഷൻ പ്രോഗ്രാമാണ് ഡോക്ടർ ഹു (Doctor Who). മനുഷ്യനായി കാണപ്പെടുന്ന ഒരു അന്യഗ്രഹജീവിയായ ഡോക്ടർ എന്ന് വിളിക്കപ്പെടുന്ന ടൈം ലോർഡിന്റെ സാഹസികതയാണ് പ്രോഗ്രാം ചിത്രീകരിക്കുന്നത്. TARDIS എന്ന ടൈം ട്രാവലിംഗ്  ഉപകരണത്തിൽ ഡോക്ടർ പ്രപഞ്ചം പര്യവേക്ഷണം ചെയ്യുന്നു. TARDIS ന്റെ പുറംഭാഗം ഒരു നീല ബ്രിട്ടീഷ് പോലീസ് ബോക്സായിട്ടാണ്‌ കാണപ്പെടുന്നത്. 1963-ൽ പരമ്പര ആദ്യമായി സംപ്രേക്ഷണം ചെയ്തപ്പോൾ ബ്രിട്ടനിൽ ഇത്തരം ബോക്സുകൽ ഒരു സാധാരണ കാഴ്ചയായിരുന്നു.

1963 മുതൽ 1989 വരെ ഈ പ്രോഗ്രാം സമ്പ്രേക്ഷണം ചെയ്യപ്പെട്ടിരുന്നു. യഥാർത്ഥത്തിൽ 1996-ൽ ഒരു ടെലിവിഷൻ സിനിമയുടെ രൂപത്തിൽ ഒരു ബാക്ക്‌ഡോർ പൈലറ്റ് ഉപയോഗിച്ച്  നിർമ്മാണം പുനരുജ്ജീവിപ്പിക്കാനുള്ള ശ്രമം ഉണ്ടായിരുന്നു, പക്ഷെ അത് പരാജയത്തിൽ കലാശിക്കുകയാണുണ്ടായത്. 2005-ൽ പ്രോഗ്രാം വീണ്ടും പുനരാരംഭിക്കുകയുണ്ടായി

2022ഇൽ   Ncuti Gatwa ഡോക്ടറിന്റെ പതിന്നാലാം മൂർത്തീകരണമായി പ്രഖ്യാപിക്കപ്പെട്ടു
## Explanatory notes

## References
### Citations

### Cited texts

* 
* 
* 
* 
* 

## Further reading
* Matt Hills. *Triumph of a Time Lord: Regenerating "Doctor Who" in the Twenty-First Century* (I. B. Tauris, 2010). 261 pages. Discusses the revival of the BBC's *Doctor Who* in 2005 after it had been off the air as a regular series for more than 15 years; topics include the role of "fandom" in the sci-fi programme's return, and notions of "cult" and "mainstream" in television.

## External links

### Official websites
* 
* 
* ''Doctor Who'' at BBC Worldwide
* Archived websites: 1963–1996, 2005–2007, 2008
* Production website 

### Reference websites

* ''Doctor Who'' Reference Guide&nbsp;– synopses of all media based on the series (1963–2012)
* *Doctor Who* at IMDb: 1963, 1996, 2005
* 
* 

വർഗ്ഗം:ബ്രിട്ടീഷ് ടെലിവിഷൻ പരമ്പരകൾ
ഹനോയെ തടാകം

**ഹനോയെ തടാകം** ( ) ന്യൂയോർക്ക് സംസ്ഥാനത്തെ ഒന്റാറിയോ കൗണ്ടിയിൽ സ്ഥിതി ചെയ്യുന്ന ഫിംഗർ തടാകങ്ങളിലൊന്നാണ്. തടാകത്തിന്റെ ഭൂരിഭാഗവും റിച്ച്മണ്ട് പട്ടണത്തിനുള്ളിലും ഒരു ചെറിയ തെക്കുപടിഞ്ഞാറൻ ഭാഗം കാനഡൈസ് പട്ടണത്തിലുമാണുള്ളത്. തടാകത്തിന്റെ വടക്ക് ഭാഗത്താണ് ഹനോയെ കുഗ്രാമം സ്ഥിതിചെയ്യുന്നത്. കിടക്കുന്ന വിരൽ അല്ലെങ്കിൽ വിരൽ എവിടെ കിടക്കുന്നു എന്നർത്ഥം വരുന്ന *ha-ne-a-yah* എന്ന സെനെക പദത്തിൽ നിന്നാണ് ഹനോയെ  എന്ന പേര് ഉരുത്തിരിഞ്ഞതെന്ന് വിശ്വസിക്കപ്പെടുന്നു. ഒരു തദ്ദേശീയ അമേരിന്ത്യക്കാരന്റെ വിരൽ ഒരു റാറ്റിൽസ്നേക്ക് കടിക്കുകയും, തന്മൂലം അയാൾ ഒരു മഴു ഉപയോഗിച്ച് തൻറെ വിരൽ മുറിക്കുകയും ചെയ്തുവെന്ന ഒരു അമേരിക്കൻ പ്രാദേശിക കഥയിൽ നിന്നാണ് ഈ പേര് വന്നത്.

ഫിംഗർ തടാകങ്ങളിൽ ഏറ്റവും ചെറിയ രണ്ടാമത്തെ തടാകമായ ഹനോയെ തടാകം, പ്രധാന തടാകങ്ങളുടെ പടിഞ്ഞാറ് ഭാഗത്താണ് സ്ഥിതി ചെയ്യുന്നത്. അതിന്റെ പടിഞ്ഞാറ് കാനഡൈസ് തടാകം, ഹെംലോക്ക് തടാകം, കോണസസ് തടാകം എന്നീ ചെറിയ ഫിംഗർ തടാകങ്ങളാണുള്ളത്. മറ്റ് ഫിംഗർ തടാകങ്ങളെപ്പോലെ, കോണ്ടിനെൻറൽ ഹിമാനികളുടെ വ്യാപനവും തുടർന്നുള്ള ഉരുകലും മൂലമാണ് ഹനോയെ തടാകം സൃഷ്ടിക്കപ്പെട്ടത്. 

തടാകത്തിന്റെ ഉപരിതലം സമുദ്രനിരപ്പിൽ നിന്ന് ഏകദേശം 804 അടി (245 മീറ്റർ) ഉയരത്തിലാണ്. നീളത്തിൽ, ഇടുങ്ങിയ ഈ തടാകം ഏകദേശം വടക്ക്-തെക്ക് ദിശയിലേയ്ക്ക് 1,772 ഏക്കർ (7.17 ചതുരശ്ര കിലോമീറ്റർ) വിസ്തൃതിയിൽ സ്ഥിതിചെയ്യുന്നു. മറ്റ് ഫിംഗർ തടാകങ്ങളെ അപേക്ഷിച്ച് ഇത് താരതമ്യേന ആഴം കുറഞ്ഞതും ചൂടുള്ളതുമാണ്. വടക്കോട്ട് ഒഴുകുന്ന ഹനോയെ ക്രീക്ക് ആണ് ഇതിൻറെ ഔട്ട്‍ലെറ്റ്. ഹനോയെ ഇൻലെറ്റ് എന്നറിയപ്പെടുന്ന ഒരു പ്രധാന പോഷക നീർച്ചാൽ  തെക്കേ അറ്റത്തുനിന്ന് തടാകത്തിലേക്ക് പ്രവേശിക്കുന്നു. 

## അവലംബം
കാനൻഡൈഗ്വ തടാകം

**കാനൻഡൈഗ്വ തടാകം** യു.എസ്. സംസ്ഥാനമായ ന്യൂയോർക്കിലെ ഫിംഗർ തടാകങ്ങളിൽ നാലാമത്തെ വലിയ തടാകമാണ്. തടാകത്തിന്റെ വടക്കേയറ്റത്ത് കനാൻഡൈഗ്വ നഗരവും, തെക്കൻ അറ്റത്ത് നിന്ന് നിരവധി മൈലുകൾ തെക്കായി നേപ്പിൾസ് ഗ്രാമവും സ്ഥിതിചെയ്യുന്നു. പ്രധാന ഫിംഗർ തടാകങ്ങളുടെ ഏറ്റവും പടിഞ്ഞാറൻ ഭാഗമാണിത്.

## വിവരണം
കാനൻഡൈഗ്വ തടാകത്തിന് 15.5 മൈൽ (24.9 കി.മീ) നീളവും 1.5 മൈൽ (2.4 കി.മീ) വീതിയും 35.9 മൈൽ (57.8 കി.മീ) തീരപ്രദേശവും ഉണ്ട്. തടാകത്തിൻറെ വടക്കേ അറ്റത്തിനടുത്താണ് സ്കെനോഹ് ദ്വീപ് സ്ഥിതിചെയ്യുന്നു. ചുറ്റുമുള്ള ഭൂമിയുടെ അമ്പത് ശതമാനവും വനമഖലയാണെങ്കിലും ബാക്കിയുള്ള ഭൂരിഭാഗവും കൃഷിഭൂമിയാണ്. 35.9 മൈൽ (57.8 കി.മീ) തീരപ്രദേശത്തിൽ, 34.7 മൈൽ (55.8 കി.മീ) (97%) സ്വകാര്യ ഭൂമയും 1.2 മൈൽ (1.9 കി.മീ) (3%) പൊതുഉപയോഗത്തിലുമാണ്. കാനൻഡൈഗ്വ തടാകം ജലത്തിന്റെ ഗുണനിലവാരത്തിന് പേരുകേട്ടതാണ്. തടാകത്തിന്റെ വടക്കേയറ്റത്ത് സ്ഥിതി ചെയ്യുന്ന കാനാൻഡൈഗ്വ പട്ടണത്തിന്റെയും നഗരത്തിന്റെയും കുടിവെള്ളത്തിന്റെ ഏക സ്രോതസ്സായ ഈ തടാകം റഷ്‌വില്ലെ, നെവാർക്ക്, കാനൻഡൈഗ്വ, പാൽമിറ, ഗോർഹാം ടൗൺഷിപ്പ് എന്നിവിടങ്ങളിലെ സമൂഹങ്ങൾക്കുള്ള വെള്ളത്തിൻറെ പ്രധാന പൊതു വിതരണ സേവനം നിർവ്വഹിക്കുന്നു.

## അവലംബം
ചിൽഡ്രൻ ഈറ്റിംഗ് എ ടാർട്ട്

1670-1675നും ഇടയിൽ ബാർട്ടലോം എസ്റ്റെബാൻ മുറില്ലോ വരച്ച ഓയിൽ ഓൺ ക്യാൻവാസ് പെയിന്റിംഗ് ആണ് **ചിൽഡ്രൻ ഈറ്റിംഗ് എ ടാർട്ട്.** ഈ ചിത്രം ഇപ്പോൾ മ്യൂണിക്കിലെ ആൾട്ടെ പിനാകോതെക്കിൽ പ്രദർശിപ്പിച്ചിരിക്കുന്നു.

മുറില്ലോയും അദ്ദേഹത്തിന്റെ സമകാലികനായ ബേൺഹാർഡ് കെയ്‌ലും (പ്രധാനമായും കുട്ടികളെ കേന്ദ്രീകരിച്ച് ചില ചിത്രങ്ങൾ വരച്ച ഇറ്റലിയിൽ സജീവമായ ഒരു ഡെയ്ൻ) കുട്ടികളെ കേന്ദ്രീകരിച്ചുള്ള ചിത്രങ്ങൾ വരച്ച ആദ്യത്തെ യൂറോപ്യൻ ചിത്രകാരന്മാരായിരുന്നു. 1670 നും 1675 നും ഇടയിൽ മുറില്ലോ നിർമ്മിച്ച സെവില്ലെയിലെ തെരുവ് കുട്ടികളെക്കുറിച്ചുള്ള വിഷയത്തെ അടിസ്ഥാനമാക്കിയുള്ള ചിൽഡ്രൻ ഈറ്റിംഗ് ഗ്രേപ്സ് ആന്റ് വാട്ടർമെലൻ പോലുള്ള അദ്ദേഹത്തിന്റെ മുൻ ചിത്രവും കുട്ടികളുടെ ഒരു കൂട്ടം ചിത്രങ്ങളിൽ പെടുന്നു.

## അവലംബം


വർഗ്ഗം:കുട്ടികളുടെ ചിത്രങ്ങൾ
ജുഡീഷ്യൽ ഒന്നാം ക്ലാസ്സ് മജിസ്ട്രേറ്റ് കോടതി

**ജുഡീഷ്യൽ ഫസ്റ്റ് ക്ലാസ്സ് മജിസ്ട്രേറ്റ് കോടതി** അല്ലെങ്കിൽ **ഒന്നാം ക്ലാസ്സ് ജുഡീഷ്യൽ മജിസ്ട്രേറ്റിൻ്റെ കോടതി** അഥവാ **മജിസ്ട്രേറ്റ് കോടതി** (*Judicial First Class Magistrate Court*) ഇന്ത്യയിലെ താഴെ തട്ടിലുള്ള ക്രിമിനൽ കോടതിയാണ്.
ഇന്ത്യയിലെ ക്രിമിനൽ കോടതി ഘടനയിലെ ഏറ്റവും താഴ്ന്ന നിലയിലെ രണ്ടാമതായി ആണ്  **ജുഡീഷ്യൽ ഒന്നാം ക്ലാസ്സ് മജിസ്‌ട്രേറ്റ് കോടതികൾ** വരുന്നത്. ക്രിമിനൽ കോടതി ഘടനയിലെ ഏറ്റവും പ്രാഥമിക കോടതി ആണ് ഇത്.  ക്രിമിനൽ നടപടി ക്രമം, 1973 (CrPc) യുടെ 11-ാം വകുപ്പ് അനുസരിച്ച്, ഒരു ജില്ലയിലെ ഏത് സ്ഥലത്തും അതാത് സംസ്ഥാനങ്ങളിലെ  ഹൈക്കോടതിയുമായി കൂടിയാലോചിച്ച് സംസ്ഥാന സർക്കാരിന് ജുഡീഷ്യൽ ഒന്നാം ക്ലാസ് മജിസ്‌ട്രേറ്റ് കോടതി സ്ഥാപിക്കാവുന്നതാണ്. 

ക്രിമിനൽ നടപടി ചട്ടം (CrPC) സെക്ഷൻ 15 പ്രകാരം, ഒരു ജുഡീഷ്യൽ മജിസ്‌ട്രേറ്റ് സെഷൻസ് ജഡ്ജിയുടെ അഥവാ ജില്ലാ ജഡ്ജിയുടെ പൊതുവായ നിയന്ത്രണത്തിലും ചീഫ് ജുഡീഷ്യൽ മജിസ്‌ട്രേറ്റിന് കീഴിലുമാണ് വരുന്നത്.

## നിയമനം
ഹൈക്കോടതി നടത്തുന്ന ജുഡീഷ്യൽ സർവീസ് പരീക്ഷയും അഭിമുഖവും വഴിയാണ് മജിസ്ട്രേറ്റിന്റെയും മുൻസിഫ് ന്റെയും നിയമനം നടത്തുന്നത്.  സംസ്ഥാനത്തെ എല്ലാ കോടതികളും ട്രൈബ്യൂണലുകളും അതത് ഹൈക്കോടതിയുടെ ഭരണപരമായ നിയന്ത്രണത്തിലണ്. 

## അധികാര പരിധി
സി.ആർ.പി.സി. സെക്ഷൻ 29 പ്രകാരം, ഫസ്റ്റ് ക്ലാസ് ജുഡീഷ്യൽ മജിസ്‌ട്രേറ്റിന് മൂന്ന് വർഷത്തിൽ കൂടാത്ത തടവോ പതിനായിരം രൂപയിൽ കൂടാത്ത പിഴയോ അല്ലെങ്കിൽ രണ്ടും കൂടിയോ ശിക്ഷ വിധിക്കാം.  ജുഡീഷ്യൽ ഫസ്റ്റ് ക്ലാസ് മജിസ്‌ട്രേറ്റിന്റെ കോടതിക്ക് രണ്ടോ അതിലധികമോ പോലീസ് സ്റ്റേഷൻ പരിധികളിലും എക്സൈസ്, ഫോറസ്റ്റ് സ്റ്റേഷൻ പരിധികളിലും അധികാരപരിധി ഉണ്ടായിരിക്കും. ഈ സ്റ്റേഷനുകളിൽ രജിസ്റ്റർ ചെയ്യുന്ന കേസുകൾ ഒന്നാം ക്ലാസ് മജിസ്ട്രേറ്റ് കോടതിയിൽ ആണ് വിചാരണ ചെയ്യുക. കേരളത്തിൽ ചില സ്ഥലങ്ങളിൽ മുൻസിഫ് മജിസ്ട്രേറ്റ് കോടതികൾ ഉണ്ട്, ഇവിടങ്ങളിൽ സിവിൽ കേസുകൾ പരിഗണിക്കുമ്പോൾ കോടതി അധ്യക്ഷൻ മുൻസിഫ് എന്നും ക്രിമിനൽ കേസുകൾ പരിഗണിക്കുമ്പോൾ അദ്ദേഹം മജിസ്ട്രേറ്റ് അഥവാ ജുഡീഷ്യൽ ഫസ്റ്റ് ക്ലാസ് മജിസ്ട്രേറ്റ് എന്നും അറിയപ്പെടുന്നു. ഒന്നാം ക്ലാസ് മജിസ്ട്രേറ്റീവ് കോടതിക്ക് പ്രദേശിക അധികാരപരിധിയും ഉണ്ട്. ഒന്നാം ക്ലാസ് മജിസ്ട്രേറ്റ് കോടതിയുടെ അധികാരപരിധിയിൽ വരാത്ത കേസുകൾ ഉദാഹരണത്തിന് മൂന്നു വർഷത്തിന് കൂടുതൽ തടവ് ലഭിക്കുന്നതും 10000 ത്തിൽ കൂടുതൽ പിഴ ശിക്ഷ ലഭിക്കുന്നതും ആയ കേസുകൾ ചീഫ് ജുഡീഷ്യൽ മജിസ്ട്രേറ്റ് കോടതിയിലേക്കും പ്രാദേശിക അധികാര പരിധിക്ക് പുറത്തുള്ള കേസുകൾ അതാത് കോടതികളിലേക്കും അയക്കും. 

## അപ്പീൽ
ജുഡീഷ്യൽ ഫസ്റ്റ് ക്ലാസ് മജിസ്ട്രേറ്റ് കോടതിയുടെ വിധിന്മേൽ ചീഫ് ജുഡീഷ്യൽ മജിസ്ട്രേറ്റ് കോടതിയിൽ അപ്പീൽ നൽകാം, ചീഫ് ജുഡീഷ്യൽ മജിസ്ട്രേറ്റ് കോടതിയുടെ വിധിക്കെതിരെ ജില്ലാ സെഷൻസ് കോടതിയിൽ അപ്പീൽ നൽകാം. 

## ഇതും കാണുക
* ചീഫ് ജുഡീഷ്യൽ മജിസ്ട്രേറ്റ് കോടതി - ജില്ലയിലെ പ്രധാന മജിസ്ട്രേറ്റ് കോടതി
* സെഷൻസ് കോടതി - ജില്ലയിലെ പരമോന്നത ക്രിമിനൽ കോടതി.
*
*
* മെട്രോപൊളിറ്റൻ മജിസ്‌ട്രേറ്റ് കോടതി - ഇന്ത്യയിലെ ഫസ്റ്റ് ക്ലാസ് ജുഡീഷ്യൽ മജിസ്‌ട്രേറ്റിന്റെ അതേ അധികാരമുണ്ട്, ഇന്ത്യയിലെ പ്രാധാന മെട്രോപൊളിറ്റൻ നഗരങ്ങളിൽ ആണ് ഈ കോടതികൾ ഉള്ളത്
* മുൻസിഫ് കോടതി - ഇന്ത്യയിലെ താഴെ തട്ടിലുള്ള സിവിൽ കോടതി.

## അവലംബങ്ങൾ

വർഗ്ഗം:ജുഡീഷ്യറി ഓഫ് ഇന്ത്യ
വർഗ്ഗം:ഇന്ത്യയിലെ കോടതികൾ
വർഗ്ഗം:ഇന്ത്യൻ നിയമം
വർഗ്ഗം:സുപ്രീം കോടതി (ഇന്ത്യ)
കോനെസസ് തടാകം

**കോനെസസ് തടാകം**  യു.എസ്. സംസ്ഥാനമായ ന്യൂയോർക്കിലെ ലിവിംഗ്സ്റ്റൺ കൗണ്ടിയിൽ സ്ഥിതി ചെയ്യുന്ന ഒരു തടാകമാണ്. ന്യൂയോർക്കിലെ പതിനൊന്ന് ഫിംഗർ തടാകങ്ങളിൽ പടിഞ്ഞാറേയറ്റത്താണ് കോനെസസ് തടാകത്തിൻറെ സ്ഥാനം. ഇത് അന്തർസംസ്ഥാന 390 ൽനിന്ന് അകലെയായി അന്തർസംസ്ഥാന പാത 90-ൽ നിന്ന് ഏകദേശം 15 മൈൽ (24 കിലോമീറ്റർ) തെക്കായി സ്ഥിതിചെയ്യുന്നു.

എട്ട് മൈൽ (13 കിലോമീറ്റർ) നീളമുള്ള കോനെസസ് തടാകത്തിൻറെ പരമാവധി ആഴം 66 അടി (20 മീറ്റർ) ആണ്.

## അവലംബം
രേണു സൗന്ദർ

മലയാളം സിനിമകളിലും ടെലിവിഷൻ പരമ്പരകളിലും അഭിനയിക്കുന്ന നടിയാണ് **രേണു സൗന്ദർ** (ജനനം: ഒക്ടോബർ 13, 1992) . *[[മാൻഹോൾ (ചലച്ചിത്രം)|മാൻഹോൾ (2016 ചിത്രം)]]* (2016) എന്ന മലയാള ചിത്രത്തിലൂടെയാണ് രേണു സിനിമ അഭിനയം ആരംഭിച്ചത്. *ചാലക്കുടിക്കാരൻ ചങ്ങാതി* (2018), ഓട്ടം (2019), *മർജാര* *- ഒരു കല്ലുവച്ച നുണ* (2020) എന്നീ സിനിമകളിൽ ശ്രദ്ധേയയമായ വേഷം ചെയ്തു.

## മുൻകാലജീവിതം
തിരുവനന്തപുരം ജിഎച്ച്എസ്എസിൽ പഠിച്ച രേണു പിന്നീട് ഉപരി പഠനത്തിനായി കൊച്ചിയിലേക്ക് മാറി. ശ്രീ ശങ്കരാചാര്യ സംസ്‌കൃത സർവകലാശാലയിൽ നിന്ന് ഫൈൻ ആർട്‌സിൽ ബിരുദാനന്ദര ബിരുദം നേടിയിട്ടുണ്ട്. 

## സിനിമാ ജീവിതം
വിധു വിൻസെന്റ് സംവിധാനം ചെയ്ത 2016-ൽ പുറത്തിറങ്ങിയ ''മാൻഹോൾ'' എന്ന ചിത്രത്തിലാണ് രേണു ആദ്യമായി അഭിനയിച്ചത്. 2017 -ൽ മെൽബണിൽ നടന്ന ഇന്ത്യൻ ഫിലിം ഫെസ്റ്റിവലിലും മാൻഹോൾ പ്രദർശിപ്പിച്ചിരുന്നു.  

2018ൽ സെന്തിൽ കൃഷ്ണ, ഹണി റോസ്, ജോജു ജോർജ് എന്നിവർക്കൊപ്പം *ചാലക്കുടിക്കാരൻ ചങ്ങാതി* എന്ന സിനിമയിൽ രേണു അഭിനയിച്ചു. നടൻ കലാഭവൻ മണിയുടെ ജീവിതത്തെ ആസ്പദമാക്കിയുള്ളതായിരുന്നു ഈ ചിത്രം. 2019-ൽ *ഓട്ടം, പെങ്ങളില എന്നീ ചിത്രങ്ങളിൽ രേണു അഭിനയിച്ചു* *.* 2020-ൽ പുറത്തിറങ്ങിയ *മർജാര - ഒരു കല്ലുവച്ച നുണ*   എന്ന ചിത്രത്തിലും രേണു അഭിനയിച്ചിട്ടുണ്ട്.  ഗുരു സോമസുന്ദരത്തിനൊപ്പം രേണു തമിഴിൽ *മഞ്ഞ സട്ട പച്ച സട്ട* (2021) എന്ന സിനിമ ചെയ്തിട്ടുണ്ട്. 

## അഭിനയിച്ച സിനിമകൾ

* *പ്രത്യേകം സൂചിപ്പിക്കാത്തപക്ഷം എല്ലാ സിനിമകളും [[മലയാളം|മലയാളത്തിലാണ്]]* .

## ടെലിവിഷൻ സീരിയലുകൾ

## റഫറൻസുകൾ

## പുറത്തേക്കുള്ള കണ്ണികൾ
* 

വർഗ്ഗം:1992-ൽ ജനിച്ചവർ
വർഗ്ഗം:തമിഴ്‌ചലച്ചിത്ര നടിമാർ
വർഗ്ഗം:ഇന്ത്യൻ ചലച്ചിത്ര നടിമാർ
വർഗ്ഗം:മലയാളചലച്ചിത്രനടിമാർ
വർഗ്ഗം:ജീവിച്ചിരിക്കുന്നവർ
സെന്തിൽ കൃഷ്ണ

മലയാളം സിനിമകളിലും ടെലിവിഷനിലും അഭിനയിക്കുന്ന ഒരു നടനാണ് **സെന്തിൽ കൃഷ്ണ** . ചാലക്കുടിക്കാരൻ ചങ്ങാതി എന്ന സിനിമയിൽ അദ്ദേഹം പ്രധാന വേഷം ചെയ്തു.   

## സ്വകാര്യ ജീവിതം
കോഴിക്കോട് സ്വദേശിനിയായ അഖിലയെ 2019 ഓഗസ്റ്റ് 24ന് ഗുരുവായൂർ ശ്രീകൃഷ്ണ ക്ഷേത്രത്തിൽ വച്ച് വിവാഹം കഴിച്ചു. 

## അഭിനയിച്ച സിനിമകൾ

* *പ്രത്യേകം പറയാത്തപക്ഷം എല്ലാ സിനിമകളും [[മലയാളം|മലയാളത്തിലാണ്]]* .

### ടിവി സീരിയലുകൾ

## അവലംബങ്ങൾ

## പുറത്തേക്കുള്ള കണ്ണികൾ

* 
വർഗ്ഗം:1986-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
ചിൽഡ്രൻ ഈറ്റിംഗ് ഗ്രേപ്സ് ആന്റ് വാട്ടർമെലൻ

1645-1650നും ഇടയിൽ ബാർട്ടലോം എസ്റ്റെബാൻ മുറില്ലോ വരച്ച ഓയിൽ ഓൺ ക്യാൻവാസ് പെയിന്റിംഗ് ആണ് **ചിൽഡ്രൻ ഈറ്റിംഗ് ഗ്രേപ്സ് ആന്റ് വാട്ടർമെലൻ.** ഇപ്പോൾ മ്യൂണിക്കിലെ ആൾട്ടെ പിനാകോതെക്കിലെ XIII മുറിയിലാണ് ഈ ചിത്രം പ്രദർശിപ്പിച്ചിരിക്കുന്നത്. മതപരമായ സൃഷ്ടികൾക്കൊപ്പം, ഇതുപോലുള്ള യാഥാർത്ഥ്യവും പ്രകൃതിദത്തവുമായ രംഗങ്ങൾ കലാകാരന്മാരുടെ ചിത്രങ്ങളിൽ  ഏറ്റവും കൂടുതൽ ആവർത്തിക്കപ്പെടുന്ന പലപ്പോഴും കുട്ടികളെ കേന്ദ്രീകരിച്ചുള്ള തീമുകളിൽ ഒന്നാണ്. ഇത് ചിൽഡ്രൻ പ്ളേയിങ്ങ് ഡൈസ് ആൻഡ് ദി യംഗ് ബെഗ്ഗർ പോലുള്ള ചിത്രങ്ങളിലും കാണാം.

മുറില്ലോയുടെ ഈ വിഭാഗത്തിലെ മിക്കവാറും എല്ലാ സൃഷ്ടികളും ഇപ്പോൾ സ്പെയിനിന് പുറത്ത് ശേഖരത്തിലുണ്ട്. ഒരുപക്ഷേ അവ സെവില്ലെ ആസ്ഥാനമായുള്ള അനേകം ഫ്ലെമിഷ് വ്യാപാരികൾക്ക് വേണ്ടി കമ്മീഷൻ ചെയ്തതാണെന്നും മുറില്ലോയുടെ ഒരു പ്രധാന കളക്ടറും ക്ലയന്റുമായ നിക്കോളാസ് ഡി ഒമാസുറിനെപ്പോലുള്ള വടക്കൻ യൂറോപ്യൻ ആർട്ട് ഡീലർമാർക്ക് വേണ്ടിയുള്ളതാണെന്നും ഇത് സൂചിപ്പിക്കുന്നു.  17-ആം നൂറ്റാണ്ടിന്റെ അവസാനത്തിലും 18-ആം നൂറ്റാണ്ടിന്റെ തുടക്കത്തിലും സ്പാനിഷ് നെതർലാൻഡ്‌സിന്റെ ഗവർണറായിരുന്ന മാക്‌സിമിലിയൻ II ഇമ്മാനുവൽ ഈ ചിത്രവും ചിൽഡ്രൻ പ്ലേയിംഗ് ഡൈസും സ്വന്തമാക്കി. ആൾട്ടെ പിനാകോതെക്കിൽ പ്രവേശിച്ച കലാകാരന്റെ ആദ്യ രണ്ട് ചിത്രങ്ങളായി അവ മാറി. ആർട്ടിസ്റ്റിന്റെ സ്ലീപ്പിംഗ്  ക്രിസ്റ്റ് ചൈൽഡ് വിത് ഏഞ്ചൽസ്, ദ യങ് ഫ്രൂട്ട്‌സെല്ലേഴ്സ്, സെന്റ് തോമസ് ഓഫ് വില്ലാന്യൂവ ഹീലിങ് എ ലേം മാൻ , ലാഭിങ് ഷെപ്പേർഡ് ബോയ് ആന്റ് നിറ്റ്-പിക്കിംഗ് എന്നിവയും ഇവിടെയുണ്ട്.

സ്പെയിനിലെയും പോർച്ചുഗലിലെയും ഏറ്റവും പ്രധാനപ്പെട്ടതും വാണിജ്യപരവുമായ നഗരങ്ങളിലൊന്നായ സെവില്ലെയിലെ ഭിക്ഷാടകരും ദാരിദ്ര്യവും ചിത്രകാരൻ കാണിച്ചിരിക്കുന്നു. പ്ലേഗിന്റെ നാശനഷ്ടങ്ങളും, ഹൗസ് ഓഫ് ഓസ്ട്രിയയുടെ സമ്പൂർണ്ണ രാജവാഴ്ച വരുത്തിയ ആഴത്തിലുള്ള സാമ്പത്തികവും സാമൂഹികവുമായ പ്രതിസന്ധിയും കൂടിച്ചേർന്ന ധാരാളം ഭവനരഹിതരായ ആളുകളെയും വരച്ചിരിയ്ക്കുന്നു. അതിന്റെ പ്രാകൃതവും ദൈനംദിന വ്യാഖ്യാനവും മുറില്ലോയുടെ ഇറ്റാലിയൻ സ്കൂളിനെയും പ്രത്യേകിച്ച് കാരവാജിയോയുടെ ബാച്ചസിനെയും കുറിച്ചുള്ള അറിവ് കാണിക്കുന്നു.

## അവലംബം

വർഗ്ഗം:കുട്ടികളുടെ ചിത്രങ്ങൾ
സെഷൻസ് കോടതി

നിരവധി കോമൺ‌വെൽത്ത് രാജ്യങ്ങളിൽ നിലനിൽക്കുന്ന ഒരു കോടതിയാണ് **സെഷൻസ് കോടതി** അല്ലെങ്കിൽ സെഷൻസ് ജഡ്ജിയുടെ കോടതി എന്നും അറിയപ്പെടുന്നു. സെഷൻസ് കോടതി എന്നത് ഒരു ജില്ലയിലെ പരമോന്നത ക്രിമിനൽ കോടതിയും ഗുരുതരമായ കുറ്റകൃത്യങ്ങൾ വിചാരണ ചെയ്യുന്നതിനുള്ള ആദ്യ കോടതിയുമാണ്. അതായത്  ഏഴ് വർഷത്തിൽ കൂടുതൽ തടവ്, ജീവപര്യന്തം അല്ലെങ്കിൽ വധ ശിക്ഷ ലഭിക്കുന്ന കുറ്റങ്ങൾ വിചാരണ ചെയ്യാനുള്ള അധികാരം ഉണ്ട്‌. ജില്ലാ ജഡ്ജി തന്നെയാണ് ജില്ലയിലെ സെഷൻസ് ജഡ്ജിയും. സെഷൻസ് കോടതിയുടെ  അല്ലെങ്കിൽ ജഡ്ജിയുടെ തുല്യ അധികാരമുള്ള അഡിഷണൽ സെഷൻസ് കോടതികളും, അഡിഷണൽ സെഷൻസ് ജഡ്ജികളും  ഉണ്ട്‌. അഡിഷണൽ സെഷൻസ് കോടതിയുടെ അധ്യക്ഷനെ അഡിഷണൽ സെഷൻസ് ജഡ്ജി എന്ന് വിളിക്കുന്നു. ഏറ്റവും മുതിർന്ന മുഖ്യ സെഷൻസ് ജഡ്ജിയെ പ്രിൻസിപ്പൽ സെഷൻസ് ജഡ്ജി എന്ന് വിളിക്കുന്നു.  ജില്ലാ കോടതി തന്നെയാണ് സെഷൻസ് കോടതിയും, അതായത് സിവിൽ കേസുകൾ കോടതി പരിഗണിക്കുമ്പോൾ ജില്ലാ കോടതി എന്നും ക്രിമിനൽ കേസുകൾ കൈകാര്യം ചെയ്യുമ്പോൾ സെഷൻസ് കോടതി എന്നും വിളിക്കുന്നു.

## ഇന്ത്യയിൽ
ക്രിമിനൽ നടപടിക്രമം നിയമം (CrPc) പ്രകാരം, ക്രിമിനൽ കാര്യങ്ങളിൽ അതിന്റെ അധികാരപരിധി വിനിയോഗിക്കുമ്പോൾ ജില്ലാ കോടതിയെ സെഷൻസ് കോടതി എന്ന് വിളിക്കുന്നു. ചുരുക്കി പറഞ്ഞാൽ ജില്ലാ കോടതി ക്രിമിനൽ കേസുകൾ പരിഗണിക്കുമ്പോൾ സെഷൻസ് കോടതി എന്ന പേരിൽ അറിയപ്പെടുന്നു. ഇന്ത്യൻ നഗരങ്ങളിൽ, ക്രിമിനൽ കേസുകളുമായി ബന്ധപ്പെട്ട കാര്യങ്ങൾ തീർപ്പാക്കുന്നതിനുള്ള ഉത്തരവാദിത്തം സെഷൻസ് കോടതിക്കാണ്.  കൊലപാതകം, മോഷണം, കൊള്ള , പിടിച്ചുപറി  തുടങ്ങിയ കേസുകളുടെ ഉത്തരവാദിത്തം ഈ കോടതിക്കാണ്. ക്രിമിനൽ പ്രവർത്തികളിൽ വധശിക്ഷ ഉൾപ്പെടെയുള്ള  മുഴുവൻ ശിക്ഷയും ചുമത്താൻ സെഷൻസ് കോടതിക്ക് അധികാരമുണ്ട്.  എന്നിരുന്നാലും പൊതുവെ വധശിക്ഷ വിധിക്കാൻ ഹൈകോടതിയുടെ അനുമതി വേണം. 

CrPc യുടെ 9-ാം വകുപ്പ് അനുസരിച്ച്, ഓരോ സെഷൻസ് ഡിവിഷനും സംസ്ഥാന സർക്കാരാണ് കോടതി സ്ഥാപിക്കുന്നത്. ആ സംസ്ഥാനത്തിന്റെ ഹൈക്കോടതി നിയമിച്ച ഒരു ജഡ്ജിയാണ്  കോടതിയുടെ അധ്യക്ഷൻ. ഹൈക്കോടതിക്ക് ഈ കോടതിയിൽ അഡീഷണൽ സെഷൻസ് ജഡ്ജിമാരെയും അസിസ്റ്റന്റ് സെഷൻസ് ജഡ്ജിമാരെയും നിയമിക്കാം. 

സെഷൻസ്കോടതികൾ ഓരോ കേസും തുടർച്ചയായി സെഷനുകളിൽ കേൾക്കുകയും വാദങ്ങൾ പൂർത്തിയാക്കിയ ഉടൻ തന്നെ വിധി പറയുകയും ചെയ്തു. അതുകൊണ്ട് തന്നെ സെഷൻസ് കോടതി എന്ന പേരും വന്നു.

## ഇതും കാണുക

* ഇന്ത്യയിലെ ജില്ലാ കോടതികൾ
* ചീഫ് ജുഡീഷ്യൽ മജിസ്‌ട്രേറ്റ് കോടതി
* കേരള ഹൈക്കോടതി
* Small Causes Court

## അവലംബം

വർഗ്ഗം:ജുഡീഷ്യറി ഓഫ് ഇന്ത്യ
വർഗ്ഗം:ഇന്ത്യയിലെ കോടതികൾ
വർഗ്ഗം:ഇന്ത്യൻ നിയമം
വർഗ്ഗം:സുപ്രീം കോടതി (ഇന്ത്യ)
ജാക്സൺ വാങ്

**ജാക്സൺ വാങ്** (; ; born 28 March 1994) ഒരു ചൈനീസ് ഗായകനും, റെക്കോർഡ് പ്രൊഡ്യൂസറും, ഫാഷൻ ഡിസൈനറും, റാപ്പറും ആണ്. ടീം വാങ് എന്ന റെക്കോർഡ് ലേബലിന്റെ സ്ഥാപകനുമാണ് അദ്ദേഹം. ഹോങ് കോങ്ങിൽ ജനിച്ച് വളർന്ന അദ്ദേഹം ജെ.വൈ.പി എന്റർടൈൻമെന്റിന്റെ കെ-പോപ്പ് ഗ്രൂപ്പ് ഗോട്ട്7 അംഗമാണ്.

## അവലംബം

വർഗ്ഗം:ഗോട്ട്7 അംഗങ്ങൾ
വർഗ്ഗം:ചൈനീസ് ഗായകർ
വർഗ്ഗം:ചൈനീസ് റാപ്പർമാർ
വർഗ്ഗം:ചൈനീസ് കെ-പോപ്പ് താരങ്ങൾ
അസീസ് അൽ ഹസൻ ഘൗരി

ഒരു ഇന്ത്യൻ ഇസ്‌ലാമിക പണ്ഡിതനും കവിയുമായിരുന്നു **അസീസ് അൽ ഹസൻ ഘൗരി**  (12 ജൂൺ 1884 - 17 ഓഗസ്റ്റ് 1944). അസീസ് അൽ ഹസൻ മജ്സൂബ്, ഖ്വാജ അസീസ് അൽ ഹസൻ എന്നിങ്ങനെയും അദ്ദേഹം അറിയപ്പെട്ടിരുന്നു. സൂഫിസത്തിൽ അശ്റഫ് അലി താനവിയുടെ ശിഷ്യനായിരുന്ന അദ്ദേഹം ഗുരുവിന്റെ ജീവചരിത്രമായ അശ്റഫുസ്സവാനെ എന്ന നാല് വാള്യങ്ങളുള്ള ഗ്രന്ഥത്തിന്റെ രചയിതാവാണ്.

ഹർ തമന്ന ദിൽസേ രുഖ്സത് ഹോഗയി എന്ന അദ്ദേഹത്തിന്റെ ഈരടികൾ ഏറ്റവും ജനപ്രിയമായ 100 ഉർദു ഈരടികളിൽ പെട്ടതാണെന്ന് അഭിപ്രായങ്ങളുണ്ട്. ഇതിനെ പുകഴ്ത്തിക്കൊണ്ട് അശ്റഫ് അലി താനവി, തന്റെ കയ്യിൽ ഒരു ലക്ഷം രൂപയുണ്ടെങ്കിൽ അത് സമ്മാനമായി നൽകുമായിരുന്നു എന്ന് പ്രഖ്യാപിക്കുകയുണ്ടായി. ഖാൻ സാഹിബ്, ഖാൻ ബഹദൂർ എന്നീ ബഹുമതികൾ അദ്ദേഹത്തിൻ ലഭിക്കുകയുണ്ടായി.
## ജീവിതരേഖ
ഉത്തർപ്രദേശിലെ ഒറായ് എന്ന നഗരത്തിൽ 1884 ജൂൺ 12 നാണ് അസീസ് അൽ ഹസൻ ജനിക്കുന്നത്. മുഹമ്മദൻ ആംഗ്ലോ-ഓറിയന്റൽ കോളേജിൽ (ഇപ്പോൾ അലിഗഡ് മുസ്ലീം യൂണിവേഴ്സിറ്റി) നിന്ന് ബിഎയും എൽഎൽബിയും നേടി.  അശ്റഫ് അലി താനവിയുടെ ശിഷ്യനായിരുന്ന ഘൗരി, സൂഫിസത്തിൽ ആകൃഷ്ടനായിരുന്നു.

ഏഴ് വർഷത്തോളം ഡെപ്യൂട്ടി കളക്റ്റർ ആയി പ്രവർത്തിച്ച അദ്ദേഹം വിദ്യാഭ്യാസ വകുപ്പിലേക്ക് മാറി. ഇസ്ലാമിക് മദ്രസകളുടെ ഡെപ്യൂട്ടി ഇൻസ്‌പെക്ടർ, ലഖ്നോയിലെ ഇംഗ്ലീഷ് വിദ്യാലയങ്ങളുടെ ഇൻസ്പെക്റ്റർ എന്നീ തസ്തികകൾ വഹിച്ച അദ്ദേഹം അവയിൽ നിന്ന് വിരമിക്കുകയായിരുന്നു. ബ്രിട്ടീഷ് ഇന്ത്യ ഗവൺമെന്റ് അദ്ദേഹത്തെ ഖാൻ സാഹിബ്, ഖാൻ ബഹാദൂർ എന്നീ പദവികൾ നൽകി ആദരിച്ചു.  കവിയായിരുന്ന അദ്ദേഹം ഉറുദു കവിതയുടെ ഗസൽ, നസ്ം, ഹംദ്, നാഥ് എന്നീ വിഭാഗങ്ങളിൽ രചനകൾ നടത്തി. "ഹസൻ", "മജ്സൂബ്" എന്നീ തൂലികാനാമങ്ങളായിരുന്നു അദ്ദേഹം ഉപയോഗിച്ചത്. കശ്കുലെ മജ്സൂബ് എന്ന അദ്ദേഹത്തിന്റെ കവിതാസമാഹാരം 1950-ൽ പ്രസിദ്ധീകൃതമായി.

1944 ഓഗസ്റ്റ് 17-ന്  അസീസ് അൽ ഹസൻ ഘൗരി അന്തരിച്ചു.

അശ്റഫ് അലി താനവിയുടെ ശിഷ്യന്മാരിൽ ഗുരുവിനോട് വളരെയധികം കൂറ് പുലർത്തുകയും അതേ പാതയിൽ മുന്നോട്ട് പോവുകയും ചെയ്യാൻ അസീസ് അൽ ഹസൻ ഘൗരിക്ക് കഴിഞ്ഞു എന്ന് നിരീക്ഷകർ വിലയിരുത്തുന്നുണ്ട്. താനവി ഖാൻഗാഹിലെ കർക്കശമായ ചുറ്റുപാടിൽ നിന്നും ഘൗരിയുടേത് പോലുള്ള രചനകൾ പുറത്ത് വന്നത് അതിനുള്ളിൽ നിലനിൽക്കുന്ന സ്വാതന്ത്ര്യത്തിന്റെ തെളിവാണെന്നും അവർ പറയുന്നുണ്ട്. 
### രചനകൾ
ഗൗരിയുടെ സാഹിത്യകൃതികളിൽ ചിലത് താഴെ ഉൾപ്പെടുത്തുന്നു: 

* *കശ്കുലെ മജ്സൂബ്*
* *അശ്റഫുസ്സവാനെ*, അശ്റഫ് അലി താനവിയുടെ ജീവചരിത്രം.  
* *കലാമെ മജ്സൂബ്*
* *ഫൂലോൻകി ദാലി*
* *സദായെ മജ്സൂബ്*
* *ദീവാനെ മജ്സൂബ്* 
* *നഫീറെ ഗൈബ്*
## അവലംബം

വർഗ്ഗം:അലിഗഢ് മുസ്ലിം സർവകലാശാലയിലെ പൂർവ്വ വിദ്യാർത്ഥികൾ
വർഗ്ഗം:ഉർദു എഴുത്തുകാർ
വർഗ്ഗം:1944-ൽ മരിച്ചവർ
വർഗ്ഗം:1884-ൽ ജനിച്ചവർ
വർഗ്ഗം:ഇന്ത്യൻ കവികൾ
ചീഫ് ജുഡീഷ്യൽ മജിസ്ട്രേറ്റ് കോടതി

കേരളത്തിലെ ക്രിമിനൽ കോടതി ഘടനയിൽ രണ്ടാമതായി വരുന്ന ക്രിമിനൽ കോടതിയാണ് **ചീഫ് ജുഡീഷ്യൽ മജിസ്ട്രേറ്റ് കോടതി (***Chief Judicial Magistrate Court***)**. ചീഫ് ജുഡീഷ്യൽ മജിസ്ട്രേറ്റ് ആണ് ഈ കോടതിയുടെ അധ്യക്ഷൻ. എല്ലാ ജില്ലകളിലെയും മജിസ്ട്രേറ്റ് കോടതികളുടെ ചുമതലക്കാരൻ ചീഫ് ജുഡീഷ്യൽ മജിസ്ട്രേറ്റ് ആയിരിക്കും. എല്ലാ ജില്ലയിലും ഒരു ചീഫ് ജുഡീഷ്യൽ മജിസ്ട്രേറ്റ് കോടതി ഉണ്ടായിരിക്കും, ഇതിനുപുറമേ അഡീഷണൽ ചീഫ് ജുഡീഷ്യൽ മജിസ്ട്രേറ്റ് കോടതികളും ഉണ്ടായിരിക്കും. ജില്ലയിലെ ഫസ്റ്റ് ക്ലാസ്സ് മജിസ്ട്രേറ്റുമാർ ചീഫ് ജുഡീഷ്യൽ മജിസ്ട്രേറ്റിന് കീഴിലാണ് പ്രവർത്തിക്കുന്നത്. ചീഫ് ജുഡീഷ്യൽ മജിസ്ട്രേറ്റ് പ്രിൻസിപ്പൽ സെഷൻസ് ജഡ്ജിയുടെ നിയന്ത്രണത്തിലും പ്രവർത്തിക്കുന്നു. 

## അധികാര പരിധി
ഒരു ചീഫ് ജുഡീഷ്യൽ മജിസ്‌ട്രേറ്റിന്റെ കോടതിക്ക് വധശിക്ഷയോ ജീവപര്യന്തമോ ഏഴ് വർഷത്തിൽ കൂടുതലുള്ള തടവോ ഒഴികെയുള്ള നിയമം അനുശാസിക്കുന്ന ഏത് ശിക്ഷയും വിധിക്കാം.
* മൂന്നുവർഷം മുതൽ 7 വർഷം വരെ തടവ് ലഭിക്കാവുന്ന കുറ്റങ്ങൾ, അഥവാ ക്രിമിനൽ കേസുകൾ വിചാരണ ചെയ്യാൻ അധികാരം ഉണ്ട്.
* ഏഴു വർഷം വരെ തടവ് വിധിക്കാൻ ചീഫ് ജുഡീഷ്യൽ മജിസ്ട്രേറ്റ് കോടതിക്ക് അധികാരമുണ്ട്.
* ജുഡീഷ്യൽ ഫസ്റ്റ് ക്ലാസ് മജിസ്ട്രേറ്റ് കോടതിയുടെ വിധിന്മേൽ അപ്പീൽ പരിഗണിക്കാൻ അധികാരമുണ്ട്.

## ഇതും കാണുക

* മുൻസിഫ് കോടതി
* ജുഡീഷ്യൽ ഒന്നാം ക്ലാസ്സ് മജിസ്ട്രേറ്റ് കോടതി
* ജില്ലാ കോടതി

## അവലംബങ്ങൾ

വർഗ്ഗം:ജുഡീഷ്യറി ഓഫ് ഇന്ത്യ

വർഗ്ഗം:ജുഡീഷ്യറി ഓഫ് ഇന്ത്യ
വർഗ്ഗം:ഇന്ത്യയിലെ കോടതികൾ
വർഗ്ഗം:ഇന്ത്യൻ നിയമം
വർഗ്ഗം:സുപ്രീം കോടതി (ഇന്ത്യ)
കാസെനോവിയ തടാകം

**കാസെനോവിയ തടാകം** (/ˌkæzɪˈnoʊviə/) യു.എസ്. സംസ്ഥാനമായ ന്യൂയോർക്കിലെ മാഡിസൺ കൗണ്ടിയിൽ സ്ഥിതിചെയ്യുന്ന ഒരു തടാകമാണ്. സിറാക്കൂസ് നഗരത്തിൽ നിന്ന് ഏകദേശം 20 മൈൽ (32 കിലോമീറ്റർ) തെക്കുകിഴക്കായാണ് ഇതിന്റെ സ്ഥാനം. കാസെനോവിയ ഗ്രാമം തടാകത്തിന്റെ തെക്കുകിഴക്കായി സ്ഥിതി ചെയ്യുന്നു.

## വിവരണം
കാസെനോവിയ തടാകത്തിന് ഏകദേശം 3.9 മൈൽ (6.3 കി.മീ) നീളവും ഒന്നര മൈൽ (0.80 കി.മീ) വീതിയുമുണ്ട്. അതിന്റെ പരമാവധി ആഴം 45 അടി (14 മീറ്റർ) ആണ്. തടാകത്തിന്റെ ഉയരം സമുദ്രനിരപ്പിൽ നിന്ന് ഏകദേശം 1,191 അടി (363 മീറ്റർ) ആണ്. തടാകത്തിൻറെ തെക്കുകിഴക്കൻ മൂലയിൽ നിന്ന് ഒഴുകുന്ന ചിറ്റനാംഗോ ക്രീക്ക്, ചിറ്റനാംഗോ വെള്ളച്ചാട്ടത്തിന് ഉപരിഭാഗത്തുവച്ച് വടക്കോട്ട് തിരിയുകയും അന്തിമമായി ബ്രിഡ്ജ്പോർട്ടിലെ ഒനൈഡ തടാകത്തിന്റെ തെക്ക് തീരത്തേക്ക് ഒഴുകുകയും ചെയ്യുന്നു.

## അവലംബം
ബാച്ചസ്

ഇറ്റാലിയൻ ബറോക്ക് മാസ്റ്റർ മൈക്കലാഞ്ചലോ മെറിസി ഡാ കാരവാജിയോ(1571-1610)  വരച്ച ഒരു എണ്ണച്ചായ ചിത്രമാണ് **ബാച്ചസ്** (c. 1596).  കർദിനാൾ ഡെൽ മോണ്ടെ കമ്മീഷൻ ചെയ്ത ഈ ചിത്രത്തിൽ മുടിയിൽ മുന്തിരിയും മുന്തിരി ഇലകളും കൊണ്ട് പ്രാചീനമായ  വസ്ത്രധാരണരീതിയിൽ ചാരിയിരിക്കുന്ന യുവത്വമുള്ള ബാക്കസ് തന്റെ അയഞ്ഞ വസ്ത്രത്തിന്റെ ചരടിൽ വിരൽ ചൂണ്ടുന്നത് പെയിന്റിംഗിൽ കാണിച്ചിരിക്കുന്നു. അദ്ദേഹത്തിന്റെ മുന്നിൽ ഒരു കൽമേശയിൽ പഴം നിറഞ്ഞ ഒരു പാത്രവും ചുവന്ന വീഞ്ഞിന്റെ ഒരു വലിയ കാരഫും ഉണ്ട്. അതേ വീഞ്ഞിന്റെ ആഴം കുറഞ്ഞ ഒരു പാനപാത്രം അവൻ നീട്ടി കാഴ്ചക്കാരനെ തന്നോടൊപ്പം ചേരാൻ ക്ഷണിക്കുന്നു. ഫ്ലോറൻസിലെ ഉഫിസി ഗാലറിയിലാണ് ഈ ചിത്രം ഇപ്പോൾ സൂക്ഷിച്ചിരിക്കുന്നത്.

## വിഷയം
വൈൻ, മദ്യപാനം, ഫെർട്ടിലിറ്റി, തിയേറ്റർ എന്നിവയുടെ ഗ്രീക്ക് ദേവനായിരുന്നു ഡൈനീഷ്യസ് എന്നും അറിയപ്പെടുന്ന ബാച്ചസ്. തന്നെ ആരാധിക്കുന്നവരോട് അവൻ സന്തോഷവാനും ദയയുള്ളവനും എന്നാൽ തന്നെ മുറിച്ചുകടക്കുന്നവരോട് ക്രൂരനും വികൃതിയുമായി അറിയപ്പെടുന്നു.   ഗ്രീക്ക് പുരാണങ്ങളിൽ നിന്നുള്ള രംഗങ്ങൾ ചിത്രീകരിക്കുന്ന ചിത്രങ്ങൾ പലപ്പോഴും പ്രഭുക്കന്മാരുടെ സ്വകാര്യ ഇടങ്ങളിൽ കാണപ്പെടുന്നു. രക്ഷാധികാരികളുടെ താൽപ്പര്യങ്ങളോ വിജയങ്ങളോ ചിത്രീകരിക്കാൻ ക്ലാസിക്കൽ ചിത്രങ്ങൾ ഉപയോഗിച്ചു. രക്ഷാധികാരി ജീവിതത്തിലെ മികച്ച കാര്യങ്ങൾ വിലമതിക്കുകയും ബാച്ചസിനെ സമ്പത്തിനും അധികത്തിനും അനുയോജ്യമായ ഉപമയായി കാണുകയും ചെയ്‌തിരിക്കാം.

## Notes

## അവലംബം

* 
* 
* 
* 
* 
*https://www.uffizi.it/en/artworks/bacchus 
*https://www.metmuseum.org/toah/hd/pape/hd_pape.htm
*Posner, Donald. "Caravaggio's Homo Erotic Early Works." *Institute of Fine Arts, New York University,* vol. 12, no.1, 2003, pp. 160-163.
*Mancini, Giulio, Giovanni Baglione, and Giovanni Bellori. Lives of Caravaggio. London: Pallas Athene, 2005
*Chilvers, Ian (2004). *The Oxford Dictionary of Art (3 ed.)*. Oxford University Press. .

## പുറംകണ്ണികൾ
*''Bacchus'' Analysis and Critical Reception
*Discussion of Hockney's ''Secret Knowledge'' (his suggestion that the Old Masters used optical devices) and Caravaggio
*Iconographic Themes in Art: Bacchus | Dionysos
*High resolution preview 
*

വർഗ്ഗം:കാരവാജിയോ ചിത്രീകരിച്ച ചിത്രങ്ങൾ
മാഡിസൺ കൗണ്ടി

**മാഡിസൺ കൗണ്ടി** യുഎസിലെ ന്യൂയോർക്കിൽ സ്ഥിതി ചെയ്യുന്ന ഒരു കൗണ്ടിയാണ്. 2020 ലെ യു.എസ്. സെൻസസ് പ്രകാരം ഈ കൗണ്ടിയിലെ ജനസംഖ്യ 68,016 ആയിരുന്നു. കൗണ്ടി സീറ്റ് വാംപ്‌സ്‌വില്ലെ നഗരതത്തിലാണ്. അമേരിക്കൻ ഐക്യനാടുകളിലെ നാലാമത്തെ പ്രസിഡന്റായിരുന്ന ജെയിംസ് മാഡിസന്റെ പേരിൽ അറിയപ്പെടുന്ന ഈ കൗണ്ടി ആദ്യമായി രൂപീകരിക്കപ്പെട്ടത് 1806-ലാണ്. സിറാക്കൂസ് മെട്രോപൊളിറ്റൻ പ്രദേശത്തിൻറെ ഭാഗമാണ് മാഡിസൺ കൗണ്ടി.

## അവലംബം

വർഗ്ഗം:ന്യൂയോർക്ക് കൗണ്ടികൾ
ഒനെയ്ഡ തടാകം

**ഒനെയ്ഡ തടാകം** 79.8 ചതുരശ്ര മൈൽ (207 ചതുരശ്ര കിലോമീറ്റർ) വിസ്തീർണ്ണമുള്ള, ന്യൂയോർക്ക് സംസ്ഥാനത്തിനുള്ളിലെ ഏറ്റവും വലിയ തടാകമാണ്. സിറാക്കൂസ് നഗരത്തിന് വടക്കുകിഴക്കായി, മഹാ തടാകങ്ങൾക്ക് സമീപത്താണ് തടാകം സ്ഥിതി ചെയ്യുന്നത്. ഒണ്ടാറിയോ തടാകത്തിലേക്ക് ഒഴുകുന്ന ഓസ്‌വെഗോ നദിയുടെ കൈവഴിയായ ഒനെയ്ഡ നദിയെ ഇത് പോഷിപ്പിക്കുന്നു. ആദ്യകാലം മുതൽ 1825-ൽ ഈറി കനാൽ തുറക്കുന്നതുവരെ, വടക്കേ അമേരിക്കയിലെ അറ്റ്ലാന്റിക് കടൽത്തീരത്തെ ഭൂഖണ്ഡാന്തര ഉൾനാടുകളുമായി ബന്ധിപ്പിക്കുന്ന ഒരു പ്രധാന ജലപാതയുടെ ഭാഗമായിരുന്നു ഈ തടാകം. തടാകത്തിന് ഏകദേശം 21 മൈൽ (34 കിലോമീറ്റർ) നീളവും ഏകദേശം 5 മൈൽ (8.0 കിലോമീറ്റർ) വീതിയും ശരാശരി ആഴം 22 അടിയുമാണ് (6.7 മീറ്റർ). തടാകത്തിൻറെ തീരം ഏകദേശം 55 മൈൽ (89 കിലോമീറ്റർ) ആണ്. ആറ് കൗണ്ടികളുടെയും 69 കമ്മ്യൂണിറ്റികളുടെയും ഭാഗങ്ങൾ തടാകത്തിൻറെ നീർത്തടത്തിലാണുള്ളത്. ഒനെയ്ഡ, ഷെറിൽ നഗരങ്ങൾ കടന്ന് ഒഴുകുന്ന ഒനെയ്ഡ ക്രീക്ക്, തടാകത്തിന്റെ തെക്കുകിഴക്കൻ ഭാഗത്ത്, സൗത്ത് ബേയിൽ പതിക്കുന്നു. ഭൂമിശാസ്ത്രപരമായി ഫിംഗർ തടാകങ്ങളിലൊന്നായി കണക്കാക്കുന്നില്ലെങ്കിലും, ഒനെയ്ഡ തടാകത്തെ, ഫിംഗർ തടാകങ്ങളുമായുള്ള അതിന്റെ സാമീപ്യം കാരണം, ചിലർ അവയുടെ പെരവിരൽ എന്ന് വിളിക്കുന്നു. ആഴം കുറഞ്ഞതിനാൽ, വേനൽക്കാലത്ത് ആഴമേറിയ ഫിംഗർ തടാകങ്ങളേക്കാൾ ചൂട് കൂടുതലും ശൈത്യകാലത്ത് ഉപരിതലം തണുത്തുറയുന്നതുമാണ്. ഐസ് ഫിഷിംഗ്, സ്നോമൊബൈലിംഗ് എന്നീ ശൈത്യകാല കായിക വിനോദങ്ങളുടെ പേരിൽ തടാകം ജനപ്രിയമാണ്.

## അവലംബം
ഒനെയ്ഡ കൗണ്ടി

**ഒനെയ്ഡ കൗണ്ടി** അമേരിക്കൻ ഐക്യനാടുകളിലെ ന്യൂയോർക്ക് സംസ്ഥാനത്തിലെ ഒരു കൗണ്ടിയാണ്. 2020 ലെ സെൻസസ് പ്രകാരമുള്ള ഈ **കൗണ്ടിയിലെ** ജനസംഖ്യ 232,125 ആയിരുന്നു. കൗണ്ടി സീറ്റ് യുട്ടിക്കയിലാണ്. യൂറോപ്യൻ ഏറ്റുമുട്ടലിന്റെയും കോളനിവൽക്കരണത്തിന്റെയും കാലത്ത് ഈ പ്രദേശത്ത് വളരെക്കാലമായി അധിവാസത്തിലായിരുന്ന ഇറോക്വോയിസ് ലീഗിന്റെ അല്ലെങ്കിൽ ഹൗഡെനോസൗനീയുടെ അഞ്ച് രാഷ്ട്രങ്ങളിൽ ഒന്നായ ഒനെയ്ഡയുടെ ബഹുമാനാർത്ഥമാണ് ഈ പേര് നൽകപ്പെട്ടത്. അമേരിക്കൻ വിപ്ലവ യുദ്ധത്തിനു ശേഷം 18-ാം നൂറ്റാണ്ടിന്റെ അവസാനം മുതൽ ഫെഡറൽ അംഗീകൃത ഒനെയ്ഡ ഇന്ത്യൻ നേഷന് ഈ മേഖലയിൽ സംവരണം അനുവദിച്ചിട്ടുണ്ട്.

## അവലംബം

വർഗ്ഗം:ന്യൂയോർക്ക് കൗണ്ടികൾ
സാദിഖലി ശിഹാബ് തങ്ങൾ

ജനന നാമം :**ഹബീബ് സാദിഖ് അലി ശിഹാബ് ബിൻ അലി അൽ-ഹുസൈനി ബാ അലവി**.(Anglicised: **Habib Sadiq Ali Shihab bin Ali Al-Hussaini Ba Alavi,Arabic: حبيب صادق علي شهاب بن علي الحسيني با علوي)**കേരളത്തിൽ നിന്നുള്ള ഒരു മുസ്ലിം മത നേതാവും രാഷ്ട്രീയ നേതാവുമാണ് **പാണക്കാട് സയ്യിദ് സാദിഖ് അലി ശിഹാബ് തങ്ങൾ.** നിലവിൽ മുസ്ലീം ലീഗിൻ്റെ സംസ്ഥാന അദ്ധ്യക്ഷൻ ആണ്.

പി.എം.എസ്.എ പൂക്കോയ തങ്ങളുടെയും ഖദീജ ഇമ്പിച്ചി ബീവിയുടെയും മകനായി 1964ൽ ജനിച്ചു. എസ്.കെ.എസ്.എസ്.എഫ് സംസ്ഥാന പ്രസിഡണ്ട്, മുസ്ലിം യൂത്ത് ലീഗ് സംസ്ഥാന പ്രസിഡന്റ് എന്നീ സുപ്രധാന ചുമതലകൾ നിർവ്വഹിച്ചിരുന്നു. നിലവിൽ മുസ്ലിം ലീഗ് സംസ്ഥാന അധ്യക്ഷൻ, എസ്.വൈ.എസ് സംസ്ഥാന പ്രസിഡൻ്റ്, പട്ടിക്കാട് ജാമിഅ നൂരിയ പ്രസിഡൻ്റ്, വളവന്നൂർ ബാഫഖി യതീംഖാന പ്രസിഡണ്ട്, പൊന്നാനി മഊനത്തുൽ ഇസ്ലാം സഭ വൈസ് പ്രസിഡണ്ട്, എരമംഗലം ദാറുസ്സലാമത്ത് ഇസ്ലാമിക് കോംപ്ലക്‌സ് പ്രസിഡണ്ട്, കാടഞ്ചേരി നൂറുൽ ഹുദാ ഇസ്ലാമിക് കോളേജ് പ്രസിഡണ്ട്, സമസ്ത കേരള ഇസ്ലാം മത വിദ്യഭ്യാസ ബോർഡ് നിർവ്വാഹക സമിതി അംഗം, കോഴിക്കോട് ഇസ്ലാമിക്ചെയർമാൻ, ദാറുൽ ഹുദാ ഇസ്ലാമിക് യൂനിവേഴ്സിറ്റി ചാൻസലർ തുടങ്ങി വിവിധ പദവികൾ വഹിക്കുന്നുണ്ട്.

വർഗ്ഗം:മുസ്ലിം ലീഗ്
മെലിറ്റോളജി

കണ്ണി=//upload.wikimedia.org/wikipedia/commons/thumb/3/30/Drinking_Bee.jpg/220px-Drinking_Bee.jpg|ലഘുചിത്രം| വെള്ളം കുടിക്കുന്ന ഒരു തേനീച്ച

തേനീച്ചകളെക്കുറിച്ചുള്ള ശാസ്ത്രീയ പഠനവുമായി ബന്ധപ്പെട്ട, പ്രാണിപഠന ശാസ്ത്രത്തിന്റെ ഒരു ശാഖയാണ് **മെലിറ്റോളജി**. "തേനീച്ച" എന്ന അർഥം വരുന്ന ഗ്രീക്ക് പദം  , *മെലിറ്റ*; പഠനം എന്ന അർഥം വരുന്ന  *-ലോഗിയ* എന്നിവ ചേർന്നത് ആണ് ഈ വാക്ക്. ഇതിനെ **എപ്പികോളജി** എന്നും വിളിക്കാറുണ്ട്. 20,000-ലധികം സ്പീഷീസുകൾ ഉൾപ്പെടുന്ന, ബംബിൾബീകളും തേനീച്ചകളും ഉൾപ്പെടുന്ന സൂപ്പർ ഫാമിലി അപ്പോയ്ഡയിലെ അന്തോഫില എന്ന ക്ലേഡിൽ കാണപ്പെടുന്ന ഇനങ്ങളെക്കുറിച്ചാണ് മെലിറ്റോളജി പഠനം ശ്രദ്ധ നൽകുന്നത്.

## ഉപവിഭാഗങ്ങൾ

* **എപ്പിയോളജി** - ("തേനീച്ച" എന്ന അർഥം വരുന്ന ലാറ്റിൻ ; കൂടാതെ പുരാതന ഗ്രീക്ക്  , *-logia* എന്നിവ ചേർന്നത്) തേനീച്ചകളെക്കുറിച്ചുള്ള ശാസ്ത്രീയ പഠനമാണ്. സാമൂഹ്യ വ്യവസ്ഥകളുടെ പരിണാമത്തെക്കുറിച്ചുള്ള ചോദ്യങ്ങൾക്ക് ഉത്തരം നൽകാൻ തേനീച്ചകളെ ഒരു പഠന ഗ്രൂപ്പായി തിരഞ്ഞെടുക്കാറുണ്ട്.

:* പടിഞ്ഞാറൻ അർദ്ധഗോളത്തിന് പുറത്ത്, പ്രാഥമികമായി യൂറോപ്പിൽ ഉപയോഗിക്കുന്ന **എപിയോളജിയുടെ** ഒരു വകഭേദമാണ് *എപിഡോളജി*; ഇത് ചിലപ്പോൾ *മെലിറ്റോളജിക്ക്* പകരവും ഉപയോഗിക്കാറുണ്ട്.

## മെലിറ്റോളജിക്കൽ സൊസൈറ്റികൾ
ദേശീയവും അന്തർദേശീയവുമായ നിരവധി ശാസ്ത്ര സമൂഹങ്ങൾ മെലിറ്റോളജിസ്റ്റുകളെയും എപിയോളജിസ്റ്റുകളെയും പ്രതിനിധീകരിക്കുന്നു. തേനീച്ചകളെക്കുറിച്ചുള്ള പഠനവും തേനീച്ചവളർത്തൽ ഗവേഷണവും പ്രോത്സാഹിപ്പിക്കുക എന്നതാണ് ഇവയുടെ പ്രധാന പങ്ക്.

* *ഇന്റർനാഷണൽ ബീ റിസർച്ച് അസോസിയേഷൻ*
* *നാഷണൽ ബീ അസോസിയേഷൻ ഓഫ് ന്യൂസിലാൻഡ്*
* *ബ്രിട്ടീഷ്  ബീകീപ്പേഴ്സ് അസോസിയേഷൻ*
* *ജർമ്മൻ ബീകീപ്പേഴ്സ് അസോസിയേഷൻ*
* *ഫെഡറേഷൻ ഓഫ് ഐറിഷ് ബീകീപ്പേഴ്സ് അസോസിയേഷൻ*

## മെലിറ്റോളജിക്കൽ ജേണലുകൾ

* *[https://www.apidologie.org എപ്പിഡോളജി]*
* *[https://americanbeejournal.com അമേരിക്കൻ ബീ ജേർണൽ]*
* *ജേർണൽ ഓഫ് എപ്പികൾച്ചറൽ റിസർച്ച്*
* *ജേണൽ ഓഫ് മെലിറ്റോളജി*

## ഇതും കാണുക

* അന്തോഫില
* തേനീച്ച
* തേനീച്ച വളർത്തൽ
* പ്രാണിപഠനശാസ്ത്രം
* വെസ്പോളജി
* മെലിസോപാലിനോളജി

## അവലംബം

വർഗ്ഗം:തേനീച്ച വളർത്തൽ
വാനെറ്റ തടാകം

**വാനെറ്റ തടാകം** (മുമ്പ് "ലിറ്റിൽ തടാകം" എന്നറിയപ്പെട്ടിരുന്നു) അമേരിക്കൻ ഐക്യനാടുകളിലെ ന്യൂയോർക്ക് സംസ്ഥാനത്തെ ഫിംഗർ ലേക്സ് മേഖലയിൽ സ്ഥിതിചെയ്യുന്ന ഒരു ചെറിയ തടാകമാണ്. ഈ തടാകം ഷൂയ്‌ലർ കൗണ്ടിയുടെയും സ്റ്റ്യൂബെൻ കൗണ്ടിയുടെയും അതിർത്തിയിൽ പിണഞ്ഞുകിടക്കുന്ന ഇത് ടൈറോൺ, വെയ്ൻ പട്ടണങ്ങൾക്കുള്ളിലാണ്. വനേറ്റ തടാകം 3.5 മൈൽ നീളവും (വടക്ക്-തെക്ക്) അര മൈൽ വീതിയും (കിഴക്ക്-പടിഞ്ഞാറ്) കെയുക്ക തടാകത്തിന്റെ തെക്കൻ ശാഖയുടെ തൊട്ടു കിഴക്കായി സ്ഥിതിചെയ്യുന്നതുമാണ്. ഫിംഗർ ലേക്ക്സ് മേഖലയിൽ അതിന്റെ സ്ഥാനം ഉണ്ടായിരുന്നിട്ടും പതിനൊന്ന് ഫിംഗർ തടാകങ്ങളിൽ ഒന്നായി ഇതിനെ കണക്കാക്കുന്നില്ല.

## അവലംബം
ലമോക തടാകം

**ലമോക തടാകം** അമേരിക്കൻ ഐക്യനാടുകളിൽ ന്യൂയോർക്ക് സംസ്ഥാനത്തിന്റെ പടിഞ്ഞാറൻ ഭാഗത്തുള്ള, മുമ്പ് മഡ് ലേക്ക് എന്നറിയപ്പെട്ടിരുന്ന ചന്ദ്രക്കലയുടെ ആകൃതിയിലുള്ള ഒരു ചെറിയ തടാകമാണ്. ഷൂയ്‌ലർ കൗണ്ടിയുടെയും സ്റ്റ്യൂബെൻ കൗണ്ടിയുടെയും അതിർത്തിയിലാണ് തടാകം സ്ഥിതി ചെയ്യുന്നത്. ഭൂരിഭാഗവും ഷൂയ്‌ലർ കൗണ്ടിയിൽ സ്ഥിതിചെയ്യുന്ന തടാകത്തിന്റെ തെക്കുപടിഞ്ഞാറൻ മൂലയിലെ "മിൽ പോണ്ട്" എന്ന് വിളിക്കപ്പെടുന്ന ഒരു ചെറിയ ഭാഗം മാത്രമാണ് സ്റ്റ്യൂബെൻ കൗണ്ടിയിലുള്ളത്. ലമോക തടാകത്തിന് വടക്കായി, മുമ്പ് "ലിറ്റിൽ ലേക്ക്" എന്നറിയപ്പെട്ടിരുന്ന മറ്റൊരു തടാകമായ വാനെറ്റ തടാകം, ഒരു ചെറിയ ചാനൽ വഴി ലമോക തടാകവുമായി ബന്ധിപ്പിച്ചിരിക്കുന്നു.

## അവലംബം
ഒ ടി സി എക്സ്ചേഞ്ച് ഓഫ് ഇന്ത്യ

**OTC എക്‌സ്‌ചേഞ്ച് ഓഫ് ഇന്ത്യ (OTCEI),** എന്നതിൻ്റ പൂർണ്ണ രൂപം "ഓവർ-ദി-കൌണ്ടർ എക്‌സ്‌ചേഞ്ച് ഓഫ് ഇന്ത്യ" എന്നാണ്. ഇത് ഇന്ത്യ ആസ്ഥാനമായുള്ള ഒരു ഇലക്ട്രോണിക് സ്‌റ്റോക്ക് എക്‌സ്‌ചേഞ്ചാണ്. അതിൽ NASDAQ പോലുള്ള യുഎസിലെ ഇലക്‌ട്രോണിക് എക്‌സ്‌ചേഞ്ചുകൾ ഉൾപ്പെടെ വിദേശ മൂലധന വിപണികളിലേക്ക് പ്രവേശനം നേടാൻ ലക്ഷ്യമിടുന്ന ചെറുകിട, ഇടത്തരം സ്ഥാപനങ്ങൾ ഉൾപ്പെടുന്നു. എല്ലാ വ്യാപാരവും ഇലക്ട്രോണിക് നെറ്റ്‌വർക്കുകൾ വഴിയാണ് നടക്കുന്നത്. മഹാരാഷ്ട്രയിലെ മുംബൈയിലാണ് ഇത് സ്ഥിതി ചെയ്യുന്നത്. ഇത് ഇന്ത്യാ ഗവൺമെന്റിന്റെ ധനമന്ത്രാലയത്തിന്റെ ഉടമസ്ഥതയിലാണ്. ചെറുകിട കമ്പനികൾക്കായുള്ള ഇന്ത്യയിലെ ആദ്യത്തെ എക്‌സ്‌ചേഞ്ചാണിത്. കൂടാതെ ഇന്ത്യയിലെ ആദ്യത്തെ സ്‌ക്രീൻ അധിഷ്‌ഠിത രാജ്യവ്യാപക സ്റ്റോക്ക് എക്‌സ്‌ചേഞ്ചാണിത്. ചെലവ് കുറഞ്ഞ രീതിയിൽ പുതിയ ഉൽപ്പന്ന വികസനത്തിന് ധനസമാഹരണത്തിനും നിക്ഷേപകർക്ക് സുതാര്യവും കാര്യക്ഷമവുമായ വ്യാപാര സംവിധാനം പ്രദാനം ചെയ്യുന്നതിനായി ഹൈ-ടെക്‌നോളജി എന്റർപ്രൈസിംഗ് പ്രൊമോട്ടർമാരെ ആക്‌സസ് ചെയ്യുന്നതിനായിയാണ് OTCEI സ്ഥാപിച്ചത്.  

OTCEI എന്നത് യൂണിറ്റ് ട്രസ്റ്റ് ഓഫ് ഇന്ത്യ, ഇൻഡസ്ട്രിയൽ ക്രെഡിറ്റ് ആൻഡ് ഇൻവെസ്റ്റ്‌മെന്റ് കോർപ്പറേഷൻ ഓഫ് ഇന്ത്യ, ഇൻഡസ്ട്രിയൽ ഡെവലപ്‌മെന്റ് ബാങ്ക് ഓഫ് ഇന്ത്യ, ഇൻഡസ്ട്രിയൽ ഫിനാൻസ് കോർപ്പറേഷൻ ഓഫ് ഇന്ത്യ, മറ്റ് സ്ഥാപനങ്ങൾ എന്നിവയാൽ പ്രമോട്ട് ചെയ്യപ്പെടുന്നു, കൂടാതെ SCR നിയമത്തിന് കീഴിലുള്ള അംഗീകൃത സ്റ്റോക്ക് എക്‌സ്‌ചേഞ്ചാണിത്.

## റഫറൻസുകൾ

വർഗ്ഗം:ഇന്ത്യയിലെ ഓഹരിവിപണി
ഔവർ ലേഡി ഓഫ് ദ റോസറി

1650-1655നും ഇടയിൽ ബാർട്ടലോം എസ്റ്റെബാൻ മുറില്ലോ വരച്ച ഓയിൽ ഓൺ ക്യാൻവാസ് പെയിന്റിംഗ് ആണ്  **ഔവർ ലേഡി ഓഫ് ദ റോസറി.** മുമ്പ് എൽ എസ്‌കോറിയൽ മൊണാസ്ട്രിയിലും പാലാസിയോ റിയൽ ഡി മാഡ്രിഡിലും സൂക്ഷിച്ചിരുന്ന ഈ ചിത്രം ഇപ്പോൾ മാഡ്രിഡിലെ മ്യൂസിയോ ഡെൽ പ്രാഡോയിൽ സംരക്ഷിച്ചിരിക്കുന്നു.
## അവലംബം

## ഗ്രന്ഥസൂചിക(in Spanish)
*García Algarra, Francisco Javier (2002). Entorno histórico. «'La Sagrada Familia del Pajarito' de Bartolomé Esteban Murillo». Programa Doctorado Hª del Arte.
*Hellwig, Karing (2007). «Pintura del siglo XVII en Italia, España y Francia». *El Barroco. Arquitectura. Escultura. Pintura.* h.f.Ullmann. ISBN 978-3-8331-4659-6.
*Martínez, María José (1992). «Estudio de la obra seleccionada». *Murillo.* Valencia: Ediciones Rayuela. ISBN 84-7915-082-3.
*Morales Martín, José Luis (1987). Historia Universal del Arte. *Barroco y Rococó.* Volumen VII. Barcelona: Ed. Planeta. ISBN 84-320-6687-7.
*Mâle, Emile (2002). *El arte religioso de la Contrarreforma: Estudios sobre la iconografía del final del s. XVI y de los ss. XVII y XVIII.* Encuentro. ISBN 978-84-7490-643-1.
*Valdivieso, Enrique (1992). *«Murillo, la realidad y el éxtasis». Murillo.* Valencia: Ediciones Rayuela. ISBN 84-7915-082-3.

## പുറംകണ്ണികൾ

* Catalogue page
* Catálogo descriptivo é histórico del Museo del Prado de Madrid (1872) por Pedro de Madrazo y Kuntz pp. 477-478 

വർഗ്ഗം:മഡോണയുടെയും കുട്ടിയുടെയും ചിത്രങ്ങൾ
ലക്കാവാന്ന നദി

**ലക്കാവാന്ന നദി** പെൻസിൽവാനിയയുടെ വടക്കുകിഴക്കൻ മേഖലയിലെ സുസ്ക്വെഹാന്ന നദിയുടെ 42 മൈൽ നീളമുള്ള (68 കി.മീ) ഒരു പോഷകനദിയാണ്. ഒരുകാലത്ത് അമേരിക്കൻ ഐക്യനാടുകളിലെ  ആന്ത്രാസൈറ്റ് തരം കൽക്കരി ഖനനത്തിന്റെ കേന്ദ്രമായിരുന്ന വടക്കൻ പോക്കോണോ പർവതനിരകളിലൂടെയാണ് ഇത് ഒഴുകുന്നത്. പെൻസിൽവാനിയയിലെ വടക്കൻ വെയ്ൻ കൗണ്ടിയിൽനിന്നാരംഭിച്ച് പെൻസിൽവാനിയയിലെ ദുരിയയിലെ കിഴക്കൻ ലുസെർൺ കൗണ്ടിയിൽ അവസാനിക്കുന്നു. നദിയുടെ താഴ്ന്ന ഭാഗങ്ങൾ 19-ആം നൂറ്റാണ്ടിൽ ഒരു വ്യാവസായിക കേന്ദ്രമായി നദീ തീരത്ത് വളർന്ന സ്ക്രാന്റൺ നഗരത്തിൻറെ നാഗരിക മേഖലയിലൂടെയാണ് ഒഴുകുന്നത്. ശാഖകളായി പിരിയുന്ന അരുവി എന്നർത്ഥം വരുന്ന ലെന്നി ലെനാപ് പദത്തിൽ നിന്നാണ് ഇതിന്റെ പേര് ഉരുത്തിരിഞ്ഞത്.

സുസ്ക്വെഹന്ന, വെയ്ൻ കൌണ്ടികൾക്കിടയിലുള്ള അതിർത്തിയിൽ പടിഞ്ഞാറ്, കിഴക്ക് ശാഖകളായി എന്നീ രണ്ട് ശാഖകളായി നദി ഉത്ഭവിക്കുന്നു. ഓരോന്നിനും ഏകദേശം 12 മൈൽ (19 കി.മീ) നീളമുള്ള ഈ ശാഖകൾ, തെക്കോട്ട് തിരിഞ്ഞ് സമാന്തരമായി ഒഴുകി, യൂണിയൻ ഡേലിലെ സ്റ്റിൽവാട്ടർ ലേക്ക് റിസർവോയറിൽവച്ച് ലയിക്കുന്നു. ഈ സംയോജിത നദി ഫോറസ്റ്റ് സിറ്റി, കാർബൺ‍ഡേൽ, മെയ്ഫീൽഡ്, ജെർമിൻ, ആർച്ച്ബാൾഡ്, ജെസ്സപ്പ്, ബ്ലേക്ക്ലി, ഒലിഫന്റ്, ഡിക്സൺ സിറ്റി, ത്രൂപ്പ്, സ്ക്രാന്റൺ, ടെയ്‌ലർ, മൂസിക്, ഓൾഡ് ഫോർജ്, ദുറിയ എന്നിവിടങ്ങളിലൂടെ തെക്കുപടിഞ്ഞാറായി ഒഴുകുന്നു.  സ്ക്രാൻറണ് 8 മൈൽ (13 കിലോമീറ്റർ) പടിഞ്ഞാറ്-തെക്കുപടിഞ്ഞാറായി പിറ്റ്‍സൺ നഗരത്തിൻറെ വടക്കൻ അതിർത്തിയിൽവച്ച് സസ്ക്വെഹന്ന നദിയുമായി ചേരുന്നു. സുസ്ക്വെഹന്ന നദിയുടെ ഭാഗമാകുന്ന ഇത്, ആത്യന്തികമായി ചെസാപീക്ക് ഉൾക്കടലിലേയ്ക്ക് ഒഴുകുന്നു.

ഇരുപതാം നൂറ്റാണ്ടിന്റെ മധ്യത്തോടെ, നദിയുടെ നീർത്തടം ഖനികളിൽനിന്നുള്ള ഒഴുകുന്ന മലിന ജലത്താൽ ഗുരുതരമായി മലിനീകരണത്തെ നേരിട്ടു. മേഖലയിലെ വ്യവസായിക തകർച്ചയും ഫെഡറൽ, സംസ്ഥാന, സ്വകാര്യ ശ്രമങ്ങളും ജലത്തിന്റെ ഗുണനിലവാരം മെച്ചപ്പെടുത്തി. എന്നിരുന്നാലും, ചെസാപീക്ക് ബേയിലെ ഏറ്റവും വലിയ മലിനീകരണ സ്രോതസ്സാണ് ലക്കവാന്ന നദി. നദിയുടെ ഉപരി ഭാഗം ട്രൗട്ട് മത്സ്യബന്ധനത്തിനുള്ള ഒരു ജനപ്രിയ സ്ഥലമാണ്. 1997-ൽ ഇത് അമേരിക്കൻ പൈതൃക നദിയായി പ്രഖ്യാപിക്കപ്പെട്ടു.

## അവലംബം
ഒനോണ്ടാഗ തടാകം

**ഒനോണ്ടാഗ തടാകം** യു.എസ്. സംസ്ഥാനമായ ന്യൂയോർക്കിൻറെ മധ്യമേഖലയിൽ സിറാക്കൂസ് നഗരത്തോട് തൊട്ട് ചേർന്ന് വടക്കുപടിഞ്ഞാറൻ ദിക്കിൽ സ്ഥിതിചെയ്യുന്ന ഒരു തടാകമാണ്. തടാകത്തിന്റെ തെക്കുകിഴക്കേ അറ്റവും തെക്കുപടിഞ്ഞാറൻ തീരവും വ്യാവസായിക മേഖലകളോടും എക്‌സ്‌പ്രസ്‌വേകളോടും തൊട്ടുചേർന്നും വടക്കുകിഴക്കൻ തീരവും വടക്കുപടിഞ്ഞാറൻ അറ്റവും ഉദ്യാനങ്ങളുടേയും മ്യൂസിയങ്ങളുടെയും ഒരു പരമ്പരയോട് ചേർന്നുമാണ് സ്ഥിതിചെയ്യുന്നത്.

ഇത് ഫിംഗർ ലേക്സ് മേഖലയ്ക്ക് സമീപമാണെങ്കിലും, പരമ്പരാഗതമായി ഫിംഗർ തടാകങ്ങളിൽ ഒന്നായി പരിഗണിക്കപ്പെടുന്നില്ല. ഒരു ഡിമിക്റ്റിക് തടാകമായ ഒനോണ്ടാഗ തടാകത്തിലെ ജലം വർഷത്തിൽ രണ്ടുതവണ മുകളിൽ നിന്ന് താഴേക്ക് പൂർണ്ണമായും കലരുന്നു. 4.6 മൈൽ (7.4 കിലോമീറ്റർ) നീളവും 1 മൈൽ (1.6 കിലോമീറ്റർ) വീതിയുമുള്ള തടാകം 4.6 ചതുരശ്ര മൈൽ (12 ചതുരശ്ര കിലോമീറ്റർ) പ്രദേശത്തായി വ്യാപിച്ചുകിടക്കുന്നു. തടാകത്തിന്റെ പരമാവധി ആഴം 63 അടിയും (19 മീറ്റർ) ശരാശരി ആഴം 35 അടിയുമാണ് (11 മീറ്റർ). 642 ചതുരശ്ര കിലോമീറ്റർ (248 ചതുരശ്ര മൈൽ) വിസ്തീർണ്ണമുള്ള ഇതിൻറെ നീർത്തട പ്രദേശം, സിറാക്കൂസിന് കിഴക്കും വടക്കും അറ്റങ്ങൾ ഒഴികെയുള്ള ഒനോണ്ടാഗ കൗണ്ടി, കയുഗ കൗണ്ടിയുടെ തെക്കുകിഴക്കൻ മൂല, ഒനോണ്ടാഗ നേഷൻ ടെറിട്ടറി എന്നിവ ഉൾക്കൊള്ളുന്നതും ഏകദേശം 450,000  ജനങ്ങൾക്ക് ജലലഭ്യത ഉറപ്പുവരുത്തുന്നതുമാണ്.

ഒനോണ്ടാഗ തടാകത്തിൻറെ രണ്ട് പ്രകൃതിദത്ത പോഷകനദികൾ തടാകത്തിലേക്കുള്ള മൊത്തം ജലപ്രവാഹത്തിന്റെ ഏകദേശം 70% സംഭാവന ചെയ്യുന്നു. നയൻമൈൽ ക്രീക്ക്, ഒനോണ്ടാഗ ക്രീക്ക് എന്നിവയാണ് ഈ പോഷകനദികൾ. മെട്രോപൊളിറ്റൻ സിറാക്കൂസ് വേസ്റ്റ് വാട്ടർ ട്രീറ്റ്മെന്റ് പ്ലാന്റ് (മെട്രോ) വാർഷിക ഒഴുക്കിന്റെ 20% സംഭാവന ചെയ്യുന്നു. ഇത്രയധികം സംസ്‌കരിച്ച മലിനജലം യു.എസിലെ മറ്റൊരു തടാകത്തിലേയ്ക്കും ലഭിക്കുന്നില്ല. ലേ ക്രീക്ക്, സെനെക നദി, ഹാർബർ ബ്രൂക്ക്, സോമിൽ ക്രീക്ക്, ട്രിബ്യൂട്ടറി 5 എ, ഈസ്റ്റ് ഫ്ലൂം എന്നിവ ഉൾപ്പെടുന്ന മറ്റ് പോഷകനദികൾ തടാകത്തിലേക്കുള്ള ജലപ്രവാഹത്തിന്റെ ബാക്കി 10% സംഭാവന ചെയ്യുന്നു. കൈവഴികൾ വർഷത്തിൽ ഏകദേശം നാല് തവണ തടാകജലത്തെ പുറത്തേയ്ക്ക് തള്ളുന്നു. തടാകത്തിൽനിന്നുപുറത്തേയ്ക്ക് ഒഴുകുന്ന ജലം വടക്കുപടിഞ്ഞാറൻ ദിശയിൽ ഒഴുകി ഒനെയ്ഡ നദിയുമായി സംയോജിച്ച് ഓസ്‌വെഗോ നദി രൂപപ്പെടുന്ന സെനെക നദിയിലേക്ക് എത്തുകയും അന്തിമമായി ഒണ്ടാറിയോ തടാകത്തിൽ പതിക്കുകയും ചെയ്യുന്നു.

## അവലംബം
അഹ്‌ൽ അൽ റയ്യ്

ഇസ്‌ലാമിക പ്രമാണങ്ങളുടെ വ്യാഖ്യാനത്തിനായി യുക്തിചിന്തയുടെ കൂടി സഹായം ഉപയോഗിച്ചുവന്ന ആദ്യകാല ഇസ്‌ലാമിക പ്രസ്ഥാനമായിരുന്നു **അഹ്‌ൽ അൽ റയ്യ്** (). അഹ്ലുറയ്യ്, അസ്‌ഹാബുറയ്യ് എന്നിങ്ങനെയും ഈ സംഘം അറിയപ്പെട്ടുവന്നു. ആ കാലത്ത് ഇസ്‌ലാമിക നിയമങ്ങളുടെ ഉറവിടങ്ങളെക്കുറിച്ച് പഠനം നടത്തിവന്ന മൂന്ന് വിഭാഗങ്ങളിലൊന്നായിരുന്നു അഹ്ലുറയ്യ്. അഹ്‌ൽ അൽകലാം, അഹ്‌ൽ അൽ ഹദീഥ് എന്നിവയായിരുന്നു മറ്റു രണ്ടെണ്ണം. ഇവയിൽ അഹ്‌ൽ അൽ ഹദീഥ് ആണ് പ്രായേണ നിലനിന്നത്. 

ഹനഫി മദ്‌ഹബിലെ പല ആദ്യകാല പണ്ഡിതരും ഉൾപ്പെട്ടിരുന്ന അഹ്ലുറയ്യ് പ്രസ്ഥാനത്തിൽ പ്രമാണത്തിന്റെ ഉദ്ദേശ്യലക്ഷ്യങ്ങൾ മുൻനിർത്തി യുക്തിപരമായി അപഗ്രഥിക്കുന്ന രീതിയാണ് പിന്തുടർന്നത്. ഖിയാസ് പോലുള്ള പ്രയോഗങ്ങൾ ഇതിനായി ഉപയോഗിച്ചുവന്നു. ശബ്ദം, അല്ലെങ്കിൽ യുക്തി എന്നൊക്കെയാണ് റയ്യ് എന്ന പദത്തിന്റെ അർത്ഥമായി കണക്കാക്കപ്പെടുന്നത്.  എന്നാൽ ഇതിനെ ഖണ്ഡിക്കുന്നതായിരുന്നു അഹ്‌ൽ അൽ ഹദീഥിന്റെ നിലപാടുകൾ. ഖുർആനും ആധികാരികമായ ഹദീഥുകളും മാത്രമാണ് ഇസ്‌ലാമിക നിയമത്തിന്റെ സ്വീകാര്യമായ സ്രോതസ്സുകളെന്നാണ് *അഹ്‌ൽ അൽ-ഹദീസ്* പ്രസ്ഥാനത്തിന്റെ നിലപാട്. ഖിയാസ്, ഇസ്തിസ്‌ലാഹ്, ഹിയാൽ എന്നിവയുടെ ഉപയോഗത്തെ പോലും അവർ എതിർത്തു.  മുസ്‌ലിം സമൂഹത്തിന്റെ "സാമ്പ്രദായികരീതികൾ", "സമത്വത്തിന്റെ പൊതുതത്ത്വങ്ങൾ", പ്രവാചകന്റെ ആശയങ്ങളുടെ ആത്മാവ് എന്നിവ പലപ്പോഴും ഹദീഥുകളുടെ അക്ഷരങ്ങളെ സ്വാധീനിക്കാമെന്ന് അഹ്ലുറയ്യ് കരുതുന്നുണ്ടെന്ന് ഡാനിയൽ ഡബ്ല്യു. ബ്രൗൺ നിരീക്ഷിക്കുന്നുണ്ട്. 

## അവലംബം

വർഗ്ഗം:സുന്നി ഇസ്ലാം
കറുത്ത അരി

ഒറിസ സാറ്റിവ എന്ന ഇനത്തിൽപ്പെടുന്ന ഒരു തരം അരിയാണ് **കറുത്ത അരി**. **പർപ്പിൾ റൈസ്** എന്നും ഇത് അറിയപ്പെടുന്നു. അവയിൽ ചിലത് ഗ്ലൂട്ടിനസ് അരിയാണ്.

കറുത്ത അരിയുടെ നിരവധി ഇനങ്ങൾ ഇന്ന് ലഭ്യമാണ്. ഇന്തോനേഷ്യൻ ബ്ലാക്ക് റൈസ്, ഫിലിപ്പൈൻ ഹെയർലൂം ബലാറ്റിനാവ് ബ്ലാക്ക് റൈസ്, പിറുരുതോംഗ് ബ്ലാക്ക് ഗ്ലൂട്ടിനസ് റൈസ്, തായ് ജാസ്മിൻ ബ്ലാക്ക് റൈസ് എന്നിവ ഇതിൽ ഉൾപ്പെടുന്നു. ഇന്ത്യയിലെ മണിപ്പൂരിൽ കറുത്ത അരി ചക്-ഹാവോ എന്നറിയപ്പെടുന്നു.

ബംഗ്ലാദേശിൽ, ഇത് കാലോ ധനേർ ചാൽ (കറുത്ത നെല്ലരി) എന്നറിയപ്പെടുന്നു. ഇത് പുലാവ്
അല്ലെങ്കിൽ അരി അടിസ്ഥാനമാക്കിയുള്ള മധുരപലഹാരങ്ങൾ ഉണ്ടാക്കാൻ ഉപയോഗിക്കുന്നു. കറുത്ത അരിയുടെ തവിടുപൊടിയിൽ (അറ്റത്തെ പാളി) ഭക്ഷണത്തിൽ കാണപ്പെടുന്ന ഏറ്റവും ഉയർന്ന അളവിലുള്ള ആന്തോസയാനിനുകളിലൊന്ന് അടങ്ങിയിരിക്കുന്നു.
 ധാന്യത്തിന് ഉണക്കലരിക്ക് സമാനമായ അളവിൽ നാരുകൾ ഉണ്ട്. ഉണക്കലരി പോലെ, ഇതിന് നേരിയ അണ്ടിച്ചുവയുള്ള രുചിയുണ്ട്.

കറുത്ത അരിക്ക് കടും കറുപ്പ് നിറമുണ്ട്. സാധാരണയായി പാകം ചെയ്യുമ്പോൾ കടും പർപ്പിൾ നിറമാകും. അതിന്റെ ഇരുണ്ട പർപ്പിൾ നിറം പ്രാഥമികമായി അതിന്റെ ആന്തോസയാനിൻ മൂലമാണ്. ഇതിന് മറ്റ് നിറമുള്ള ധാന്യങ്ങളേക്കാൾ ഭാരം കൂടുതലാണ് . കഞ്ഞി, മധുരപലഹാരം, പരമ്പരാഗത ചൈനീസ് ബ്ലാക്ക് റൈസ് കേക്ക്, റൊട്ടി, നൂഡിൽസ് എന്നിവ ഉണ്ടാക്കാൻ ഇത് അനുയോജ്യമാണ്.

## അവലംബം

വർഗ്ഗം:നെല്ലിനങ്ങൾ
കാസെനോവിയ (ഗ്രാമം)

**കാസെനോവിയ** അമേരിക്കൻ ഐക്യനാടുകളിലെ ന്യൂയോർക്ക് സംസ്ഥാനത്ത് മാഡിസൺ കൗണ്ടിയിൽ കാസെനോവിയ പട്ടണത്തിൽ സ്ഥിതി ചെയ്യുന്ന ഒരു ഗ്രാമമാണ്. 2010 ലെ യു.എസ്. സെൻസസ് പ്രകാരം ഈ ഗ്രാമത്തിൽ 2,835 ജനസംഖ്യയുണ്ടായിരുന്നു. ഏകദേശം 4 മൈൽ (6.4 കിലോമീറ്റർ) നീളവും .5 മൈൽ വീതിയുമുള്ള കാസെനോവിയ തടാകത്തിന്റെ തെക്കുകിഴക്കൻ തീരത്താണ് ഈ ഗ്രാമം സ്ഥിതി ചെയ്യുന്നത്. ന്യൂയോർക്കിലെ സിറാക്കൂസ് നഗരത്തിൽനിന്ന് ഏകദേശം അരമണിക്കൂർ സമയത്തിനുള്ളിൽ കാസെനോവിയ ഗ്രാമത്തിലെത്താവുന്നതാണ്. യുഎസ് റൂട്ട് 20, ന്യൂയോർക്ക് സ്റ്റേറ്റ് റൂട്ട് 13 എന്നിവയ്ക്കു സമീപം സ്ഥിതി ചെയ്യുന്ന ഈ ഗ്രാമം കാസെനോവിയ കോളേജിന്റെ ആസ്ഥാനവുമാണ്.

## ചരിത്രം
ഹോളണ്ട് ലാൻഡ് കമ്പനിയുടെ അഭീഷ്ടപ്രകാരം ഇവിടെ സ്ഥലം വാങ്ങിയ ഒരു യുവ ഡച്ച് നാവിക ഉദ്യോഗസ്ഥനായ ജോൺ ലിങ്ക്ലെൻ 1794-ൽ കാസെനോവിയ ഗ്രാമം സ്ഥാപിച്ചു. കാസെനോവിയയിൽ സ്ഥാപിക്കപ്പെട്ട ആദ്യത്തെ കെട്ടിടങ്ങളിൽ ചിലത് ഇപ്പോഴത്തെ പ്രെസ്ബിറ്റീരിയൻ ചർച്ചും കമ്പനി സ്റ്റോറും ആയിരുന്നു. ലാൻഡ് കമ്പനിയുടെ ഏജന്റായിരുന്ന തിയോഫിലസ് കാസെനോവിന്റെ പേരിലാണ് ഗ്രാമം അറിയപ്പെടുന്നത്.

## അവലംബം
ചൗടൗക്വാ തടാകം

**ചൗടൗക്വാ തടാകം** പൂർണ്ണമായും അമേരിക്കൻ ഐക്യനാടുകളിലെ ന്യൂയോർക്ക് സംസ്ഥാനത്ത് ചൗടൗക്വാ കൗണ്ടിയിൽ സ്ഥിതി ചെയ്യുന്ന ഒരു തടാകമാണ്. തടാകത്തിന് ഏകദേശം 17 മൈൽ (27 കിലോമീറ്റർ) നീളവും ഏറ്റവും വീതിയുള്ള ഭാഗത്ത് ഏകദേശം രണ്ട് മൈൽ (3.2 കിലോമീറ്റർ) വീതിയുമുണ്ട്. തടാകത്തിൻറെ ഉപരിതല വിസ്തീർണ്ണം ഏകദേശം 13,000 ഏക്കർ (53 ചതുരശ്ര കിലോമീറ്റർ) ആണ്. ഇതിൻറെ പരമാവധി ആഴം ഏകദേശം 78 അടി (24 മീറ്റർ) ആണ്. ഏകദേശം 41.1 മൈൽ (66 കി.മീ) നീളത്തിലുള്ള തീരപ്രദേശത്തിൽ 2.6 മൈൽ (4 കി.മീ) ഒഴികെ ബാക്കിയെല്ലാം സ്വകാര്യ ഉടമസ്ഥതയിലുള്ളതാണ്.

ഇപ്പോൾ വംശനാശം സംഭവിച്ച ഈറി ഭാഷയിൽ നിന്നാണ് തടാകത്തിന്റെ പേര് ഉരുത്തിരിഞ്ഞത്. ഈറി ജനത അവരുടെ ഭാഷയെക്കുറിച്ച് സമഗ്രമായ പഠനം നടത്തുന്നതിന് മുമ്പായി ബീവർ യുദ്ധത്തിൽ പരാജയപ്പെട്ടതിനാൽ, അജ്ഞാതവും ഊഹാപോഹങ്ങളുടേതുമായിതുടരുന്ന ഇതിൻറെ അർത്ഥം ദീർഘകാലത്തെ രണ്ട് നാടോടി വിവർത്തനങ്ങളായ "മധ്യത്തിൽ കെട്ടിയിരിക്കുന്ന ബാഗ്" എന്നും ""മത്സ്യം പുറത്തെടുക്കുന്ന സ്ഥലം"" എന്നിങ്ങനെയാണ്. രണ്ടാമത്തേതിന് മറ്റ് ഇറോക്വോയൻ ഭാഷകളിലെ സമാന പദങ്ങളെ അടിസ്ഥാനമാക്കി അൽപ്പം പിന്തുണയ്ക്കക്കപ്പെടുന്നു.

## ഭൂമിശാസ്ത്രം
തടാകത്തിന് കിഴക്കുഭാഗത്തെ ഫിംഗർ തടാകങ്ങൾക്കു സമാനമായ ഭൂമിശാസ്ത്രപരമായ ഘടന (വളരെ നീളമുള്ള, ഇടുങ്ങിയ താഴ്‌വര) ഉണ്ടെങ്കിലും, ഇത് ഫിംഗർ തടാകങ്ങളിൽ ഒന്നായി പരിഗണിക്കപ്പെടുന്നില്ല. ചൗടൗക്വാ തടാകത്തിലെ ജലം ആ തടാകങ്ങളുടെ പടിഞ്ഞാറൻ അറ്റത്തേക്ക് ലംബമായി ഒഴുകുന്നതും വ്യത്യസ്തമായ ഒരു നീർത്തടത്തിൽ സ്ഥിതിചെയ്യുന്ന ഇത് വ്യത്യസ്തമായ ഒരു പ്രക്രിയയാൽ രൂപപ്പെട്ടതുമാകാം.

## അവലംബം